text: Ռուսաց լեզվի ֆլեշմոբի առաջադրանքները. Ուսումնական նախագծերը որոշվում են կրթահամալիրի ուսումնական օրացույցով, սովորողների նախասիրությունների զարգացման ակումբների, կրթական ծրագրերի ուսումնական պլաններով որոշված դասընթացների, լրացուցիչ կրթական ծրագրերով, հեղինակային կրթական ծրագրերի պետական աջակցության պայմանագրի հավելվածով, անհատական նախաձեռնությամբ։ Ուսումնական տարվա ընթացքում դասավանդողի կամ սովորողի նախաձեռնած նոր նախագիծը դպրոցի, մասնախմբի, ակումբի, դասարանի օրացույցում, դասավանդողի, սովորողի անհատական պլանում գրանցվում է սահմանված կարգով հրապարակվելուց հետո։ Անհրաժեշտության դեպքում արվում են փոփոխություններ նաեւ ակումբի, դասընթացի, լրացուցիչ կրթության ծրագրում: Ուսումնական նախագծերը բաց են, մշակվում եւ իրականացվում են որպես դասավանդողների եւ սովորողների համատեղ ուսումնական աշխատանք։ Կրթահամալիրի ուսումնական տոնացույցով, հեղինակային կրթական ծրագրերի պետական աջակցության պայմանագրի հավելվածով որոշված նախագծերի համակարգողին նշանակում է կրթահամալիրի տնօրենը` որոշելով դա որպես մանկավարժական աշխատողի հիմնական կամ լրացուցիչ աշխատանք. դպրոցների ղեկավարները իրենց ղեկավարած մասնաճյուղում որոշում են այդ ստուգատեսի` դպրոցի պատասխանատուին։ Ուսումնական նախագծերն իրականացվում են կրթական ծրագրի աշխատակարգով (դասացուցակով) կազմակերպվող ուսումնական պարապմունքների ժամանակ, նախագծային ուսուցում իրականացնող դասավանդողի բլոգում հրապարակված կարգով կամ որպես լրացուցիչ ուսուցում, նախագծի ծրագրով որոշված կարգով եւ ժամկետներում։ Ուսումնական նախագիծն ունենում է իր էջը մասնակիցների եւ ղեկավարի, դասարանի, ակումբի, խմբի ուսումնական բլոգներում, դպրոցի կայքում։ Նախագծի կազմակերպիչները հրապարակում են նախագծի հայտարարությունները, հրավիրում մասնակցելու կրթահամալիրի, դպրոցի, ուսումնական կենտրոնի, ակումբի գործընկերներին, ապահովում նախագծի բաց լինելը։ Ամենամյա ստուգատեսը, կրթահամալիրային նախագիծը mskh.am-ում ունենում է իր ենթակայքը կամ էջը, որը վարում են նախագծի պատասխանատուները։ Ուսումնական նախագիծը (վերնագիր, բովանդակության սեղմագիր (անոտացիա), նկարագրություն, իրականացման ժամկետներ, հիմնական մասնակիցներ, հնարավոր մասնակիցներ, ակնկալվող արդյունքներ)` նախագծի մեկնարկից առնվազն մեկ շաբաթ առաջ, նախագծի հաշվետվությունը` ավարտից առավելագույնը մեկ շաբաթ հետո հրապարակվում են կրթահամալիրի մասնաժողովում, իրականացման ընթացքի լուսաբանումը, արդյունքները հրապարակվում են ուսումնական անհատական եւ խմբային բլոգներում, ենթակայքերում, mskh.am-ում։ Երկարաժամկետ (շուրջտարյա) նախագծերը հաշվետվությամբ ամփոփվում են տարին երկու անգամ` դեկտեմբերին եւ մայիսին։ Ուսումնական նախագծի արդյունքները ներկայացվում են կրթահամալիրի ուսումնական օրացույցով որոշված ստուգատեսներին, հրապարակային հաշվետվությունը՝ հեղինակային կրթական ծրագրի ստեղծագործական հավաքներին, առանձին ծրագրերով։ Նախագծի իրականացման փուլում այն իրականացնողների (յուրաքանչյուր մասնակցի) աշխատանքը կոնկրետ է։ Դա երեւում է նախագծի նկարագրության մեջ, մասնակցի անհատական աշխատանքային պլանում, բլոգում։ Ստուգատեսի արդյունքների հրապարակային ամփոփումը նույնպես ուսումնական նախագիծ է` կլոր սեղան, ներկայացում, համերգ, ցուցադրություն, կամ ստուգատեսի ծրագրով որոշված այլ ձեւով, մասնակցում են հատուկ խմբեր կրթահամալիրի դպրոցներից (նույն բովանդակության, նման նախագծեր իրականացնող դասավանդողներ, սովորողներ, լրագրողներ), նախագծի մասնակից սովորողների ծնողները եւ այլ հրավիրյալներ։ Ստուգատես-ուսումնական նախագծի ամփոփումից հետո համակարգողը ներկայացնում է հաշվետվություն կրթահամալիրի տնօրենին, վարչական խորհրդին, մասնաժողովին, որը պարունակում է տվյալներ կազմակերպիչների, կրթահամալիրի դպրոցների եւ կրթական փոխանակումների ծրագրով այլ սովորողների մասնակցության, հրապարակված նյութերի, նախագծի շրջանակում իրականացված ճամփորդությունների եւ դրանց մասնակիցների, արդյունքների, հանրապետական ԶԼՄ-ներում լուսաբանման մասին։ Հաշվետվության հիման վրա կրթահամալիրի աշխատողներին նշանակվում են լրավճարներ, մասնակից սովորողներին եւ աշխատողներին տրվում են մրցանակներ։ Ուսումնական նախագծի նախաձեռնումը եւ իրականացումը դասավանդողի, սովորողի, խմբի ուսումնական գործունեության, կրթական ծրագրի իրականացման կարեւոր ցուցանիշ է։


source: fineweb

text: Նկարագրություն Բարի գալուստ video chat AUTAUGA COUNTY Meet խորամանկել է մարդկանց ամբողջ աշխարհում: Միանգամայն անվճար video chat AUTAUGA COUNTY, որը դուք կարող եք անել հետեւյալ գործոնները. - Խոսիր անվճար հիմունքներով բոլոր տեսակի տղամարդկանց եւ կանանց: Ինչպես ճշտել դա պետք է գնալ «Պարամետրեր». - Խոսեք վեբկամերան է «Խցիկի» ռեժիմում. - Have fun, երբ դուք սեղմեք 'Հաջորդ' բախվել մեկի հետաքրքիր. - Ունեն զրույց անանուն առանց միկրո եւ ոչ վեբկամերան է «տեքստային» ռեժիմում. - Էջում այլոց վիդեո զրույցները անանուն եթե թույլատրվում է. - Շնորհիվ video chat AUTAUGA COUNTY, դուք կարող եք հանդիպել ծիծաղելի մտերիմ ընկերներին բոլոր ավելին է, քան աշխարհում. - Եթե դուք չեք ցանկանում, որ spied փոխել այն »կայանքներով». Սկսել off մամուլի «F2» կամ սեղմեք 'սկսել,


text: 17/02/2017 16:13 Իրանը դեմ է տարածաշրջանում օտար երկրների ռազմական ներկայությանը Իրանը դեմ է տարածաշրջանում օտար երկրների ռազմական ներկայությանը։ Ինչպես հայտարարել է Իրանի Իսլամական Հանրապետության ԱԳՆ ներկայացուցիչ Բահրամ Քասեմին, արտասահմանյան երկրների ռազմական ներկայությունը տարածաշրջանում լարվածության եւ անկայունության հիմնական պատճառն է, փոխանցում է IRNA-ն։ Նա նշել է, որ Իրանը մի քանի անգամ ընդգծել է, որ կայունություն պետք է ապահովեն միայն տարածաշրջանային երկրները։ Նրա խոսքով՝ Իրանի հրթիռային փորձարկումները տեղի են ունենում երկրի պաշտպանական ծրագրին համապատասխան եւ չեն խախտում Թեհրանի միջազգային որեւէ պարտականություն։ «Տարածաշրջանային կայունության ստեղծումն ու ամրապնդումը Իրանի սկզբունքային քաղաքականությունն է, եւ նա միշտ արել է ամեն հնարավորը՝ տարածաշրջանի պետությունների հետ համագործակցությամբ անվտանգության եւ կայունության մակարդակը բարձրացնելու համար», - հավելել է ԱԳՆ ներկայացուցիչը։


text: 17:19Եվրոպական դատարանը Դինքի գործով մեղավոր է ճանաչել Թուրքիային Մարդու իրավունքների եվրոպական դատարանը բավարարել է արեւմտահայ լրագրող եւ «Ակոս» շաբաթաթերթի խմբագրապետ Հրանտ Դինքի ընտանիքի հայցը՝ վճռելով, որ այս գործով թուրքական պետությունը մեղավոր է երկու՝ ապրելու եւ խոսքի ազատության իրավունքները ոտնահարելու համար։ Այս մասին հաղորդում է թուրքական Hurriyet Daily News & Economic Review-ը։ Դատարանը, մասնավորապես, վճռել է, որ թուրքական ինքնությունը ենթադրաբար անարգելու համար Դինքին դատելով՝ Թուրքիան փաստացի ոտնահարել է խոսքի ազատության իրավունքը եւ պատշաճ միջոցներ ձեռք չի առել Դինքին պաշտպանելու համար՝ չնայած տեղյակ է եղել, որ Դինքը բազմաթիվ պառնալիքներ է ստացել։ Ըստ թուրքական «Վաթան» թերթի՝ դատարանը նաեւ դատապարտել է թուրքական պետությանը Դինքի սպանության գործով հարուցված դատական գործընթացն անարդյունավետ կազմակերպելու համար։ Թեեւ Մարդու իրավունքների եվրոպական դատարանը որեւէ հայտարարություն չի տարածել այս առնչությամբ, ակնկալվում է, որ պաշտոնապես վճիռը կհրապարակվի արդեն սեպտեմբերին։ Tert.am |Всего комментариев: 0|


text: «Ժամանակ-Երեւան» թերթի խմբագրականը, «քիչ տարօրինակ» որակելով «Օրինաց երկիր» կուսակցության՝ «Հանուն օրինական ընտրությունների» շարժում ձեւավորելու առաջարկը, շեշտադրում է.- «Այս նախաձեռնությունը հասարակությունը հենց առաջին պահից կարող է քմծիծաղով ընդունել՝ բոլոր հիմքերն ունենալով առնվազն կասկածի տակ դնել Արթուր Բաղդասարյանի ու նրա կողմնակիցների ազնվությունը»։ Մեկնաբանի հայացքով.- «1999-ին այս կուսակցությունը խորհրդարանում խմբակցություն ունեցավ, որովհետեւ այդպես էր ցանկանում Սերժ Սարգսյանը։ 2003-ին ՕԵԿ-ի համագումարը վանկարկում էր «Ռոբե՛րտ, նախագա՛հ», ուրեմն եւ ծափողջյուններով էր դիմավորում այն բոլոր ընտրակեղծիքները, որոնց շնորհիվ ապօրինի իշխանությունը վերարտադրվեց»։ Ըստ մեկնաբանի.- «Նույն 2003-ին ՕԵԿ-ը մասնակցեց «մանդատագողությանը»՝ «հատուցվելով» խոսնակի պաշտոնով։ 2004-ին Արթուր Բաղդասարյանն էր խոսնակը ու դիտորդի կարգավիճակով հետեւում էր, թե ինչպես են ոստիկանության «արհեստավարժները» հաշվեհարդար տեսնում խաղաղ ժողովրդի հետ»,- հիշեցնում է թերթը։ «Հայկական ժամանակ»-ը, արձանագրելով, թե Ազգային ժողովի ընտրություններին պատրաստվող կուսակցությունները արդեն կազմում են իրենց համամասնական ցուցակները, փոխանցում է.- «Այս առումով, բավականին լարված իրավիճակ է ստեղծվել ՀՀԿ-ում»։ Ըստ թերթի տեղեկությունների.- «ՀՀԿ համամասնական ցուցակի առաջին 15 հորիզոնականներում գաղափարական, իրական հանրապետականներից միայն կուսակցության նախագահ Անդրանիկ Մարգարյանն է ու ԱԺ նախագահ Տիգրան Թորոսյանը։ Փոխարենը, TOP-15-֊ում հիմնականում նորընտիր հանրապետականներն են, որոնք կուսակցություն են եկել Սերժ Սարգսյանի հետ»։ Դեմկուսի նախագահ Արամ Սարգսյանը «Առավոտ»֊-ին տված հարցազրույցում, հիմնավորելով քաղաքական ուժերի հակաքրաեկան դաշինք ձեւավորելու անհրաժեշտությունը, մասնավորապես, փոխանցել է. - «Այն ամենի հիմքում, ինչ կատարվում է Հայաստանում, սեփականության անօրինական բաշխումն է, այն նույն մարդիկ, ովքեր ժամանակին ջրի գնով սեփականություն են ձեռք բերել, հիմա նույն ձեւով սողոսկում են իշխանություն ու փորձում են բաժանել եւ՛ սեփականությունը, եւ՛ իշխանությունը։ Կրիմինալ ասվածն այսօր այլ կերպ է բնութագրվում եւ ամենեւին էլ չի սահմանափակվում ժամանակին «ուգալովնիկ» կոչվածով»։ Սարգսյանի ձեւակերպմամբ. - «Այսօր կրիմինալն այն մարդիկ են, ովքեր կոռուպցիայով, կաշառակերությամբ են զբաղված, ովքեր անօրինական ճանապարհով սեփականություն են ձեռք բերել»։ «Առավոտ»֊-ը փոխանցում է նաեւ «Տրուդ» թերթի օգտոստոսի 11-ի հրապարակումն, ըստ որի Հայաստանի ներկայիս վարչակազմը մտածում է բնապահպանության նախարար Վարդան Այվազյանին հեռացնելու մասին։ Ըստ հրապարակման. - «Ձեւականորեն նախարարին կարող են հեռացնել պետական գործերի նկատմամբ անփույթ վերաբերմունքի, պետության հաշվին հաճախակի գործուղումների, խաղատներ այցելելու համար, որտեղ պետական պաշտոնյան խոշոր գումարներ է թողնում, որոնց ծագման մասին մնում է կռահել: Այդ ամենը տեղի է ունենում բնապահպանության նախարարության գործերում առկա լճացման եւ գործարար շրջանակներում Այվազյանի անկանխատեսելիության առնչությամբ աճող դժգոհության ֆոնի վրա», - գրում է թերթը։ «Ինչու՞ են շատանում սպանությունները»,- իր իսկ դրած ամենեւին ոչ հռետորական հարցադրմանն ի պատասխան, «Հայոց աշխարհ» թերթի մեկնաբանը փաստարկում է.- «Բանիմաց մարդկանց որոշ հայտարարություններ ու ակնարկներ ոչ թե տպավորություն, այլ անգամ համոզվածություն են ստեղծում, թե չբացահայտված այս ոճիրների մասին շատերին շատ բան է հայտնի, բայց այնքան ու այնպես, որն անբավարար կամ անժամանակ է համարվում հայտնության տեսքով ի հայտ գալու համար», գրում է մեկնաբանն ու բխեցնում.- «Ակնհայտ է, որ այդ սպանությունների մի զգալի մասը պատվիրված սպանություններ են՝ մեզանում համեմատաբար նոր, մոտ 15 տարվա երեւույթ, որի առատ հաճախականությամբ արդեն հետ չենք մնում աշխարհի «առաջադեմներից»։ «Պատվիրված սպանության անմիջական կատարողներին հայտնաբերելն ու որսալը, օպերատիվ առումով, իրոք, հեշտ գործ չէ: Բայց, այն էլ Հայաստանի նման մի երկրում, երեւի անհնարին գործ չէ, պատվիրատուին հաշվարկելն ու հայտնաբերելը»,- նկատում է մեկնաբանը։ «Ժամանակ-Երեւան» թերթի տեղեկություններով, Սամվել Բաբայանն իր մասին ֆիլմ է պատվիրել, որի նպատակը պետք է լինի Համլետ Ղուշչյանի ֆիլմը հերքելը եւ իր բարի համբավը վերականգնելը: «Ֆիլմը բավական մեծ է լինելու, այստեղ, հավանաբար, կխոսեն նախորդ ֆիլմում Սամվել Բաբայանին վարկաբեկած անձինք, հատկապես՝ Համլետ Ղուշչյանը, որը թեեւ մի քանի ամիս առաջ հանդես եկավ ասուլիսով, հիմա էլ ֆիլմում հրապարակավ «մեղա» կգա՝ Բաբայանի մասին «ստեր տարածելու» համար: Ֆիլմը պատրաստ լինելուն պես կներկայացվի հայ հանրությանը, եւ դրանով փաստորեն կսկսվի Սամվել Բաբայանի նախընտրական քարոզարշավը», - տեղեկացնում է թերթը: Ատոմ Մարգարյան


text: Կամ «Մաքուր գրատախտակ»։ Հռոմեացիները գրում էին մոմի շերտով պատված փայտե տախտակների վրա, որոնք մաքրվում էին գրելու համար օգտագործվող ստիլուսի բութ ծայրով։ Անգլիացի փիլիսոփա Ջոն Լոքը[1] օգտագործեց եզրը նկարագրելու համար մարդկային միտքը ծնվելու պահին, մինչեւ որեւէ գիտելիք ստանալը։ Հոդվածում ընդգրկված են նաեւ արտահայտություններ Ա.Ս.Ղարիբյանի խմբագրությամբ Հայաստանի Գիտությունների ակադեմիայի լեզվի ինստիտուտի կողմից 1958թ. հրատարակված Ռուսերեն հայերեն քառահատոր բառարանի 4րդ հատորին հավելված լատիներեն արտահայտությունների ցանկից։ Adeleye, Gabriel G. (1999). World Dictionary of Foreign Expressions. Ed. Thomas J. Sienkewicz and James T. McDonough, Jr. Wauconda, IL։ Bolchazy-Carducci Publishers, Inc. ISBN 0865164223.


text: հայերեն tagged posts - January 16, 2013 Բանաստեղծություններ - . Դու մեր մեծ երթի գավազանակիր Եվ մեր պատմության մեծագո՜ւյն դիվան, Մեր ազնըվության գովասանագիր, Մեր մտքի պահեստ, հոգու օթեւան։ Անցյալին պարզված դու մեր լսափող, Եվ մեր խոսափող՝ գալիքին ուղղված։ Դու մեր սրբություն՝ կնքված Մեսրոպով, Նարեկացիով օծված ու յուղված։ Դաժան դարերի ամե՛ն մի ժամին Շա՜տ բան է խլել մեզնից թշնամին։ Բարդելով վերքին վերք ու անարգանք, Հեծության վրա մի նոր հեծություն՝ Խլել է մեզնից հանգիստ ու հարգանք, Խլել է մեզնից փառք ու մեծություն, Խլել կյա՛նքը մեր եւ... կյանքի՜ց էլ թանկ Մեր հո՛ղը, հո՛ղը, Մեր սուրբ հայրենի՜ն։ Շա՜տ բանից է մեզ զրկել վայրենին։ Մեր կերած հացին քսել է նա ժա՛նգ, Բայց եւ... դարավոր բնիկ վայրերի Կորըստի լեղի կարո՜տն է քսել, Մեր խումին խառնել մեր սուրբ մայրերի Արցո՛ւնքը, սակայն... եւ արյո՛ւնը սեւ, Բայց մենք չենք զրկվել... մեր բերնի համից. -Քաղցրացել ենք մենք... մեր քաղցր բառով, Մեր հայրենահամ անուշ բարբառով։ Շա՜տ բանից է մեզ զրկել թշնամին։ Իր ձեռքով նա մեր ձեռքերն է հատել, Հատել է ականջ ու ոտնաթաթեր, Աչքեր է հանել դաշույնով իր սուր, Կտրել է նաեւ արմատից լեզուն, Եվ սակայն... իզո՜ւր. Չի՛ հատվել լեզուն, Մնացել է նա՝ հատվելո՜վ անգամ... Քե՛զ՝ մեր հայկական եւ արամական, Չկարողացան քեզ խլել մեզնից Ո՛չ խարդավանքով արամեական, Ո՛չ բյուզանդական սիրով անազնիվ, Ո՛չ Ահրիմանի ահեղ նետերով, Ո՛չ Քրիստոսի մարդ-չմարդությամբ, Ո՛չ Մուհամեդի ճմլիչ ոտերով. Ո՜չ ճշմարտությամբ, Ո՜չ էլ ստերով։ Չկարողացա՛ն քեզ մեզնից խլել։ Եվ պարզ է հիմա, հստակ ու որոշ, Որ չե՜ն էլ կարող քեզ մեզնից խլել, Ինչպես չեն կարող խլել մի դրոշ, Որ հազարամյա դաժան մարտերում Փողփողացել է միշտ էլ... սրտերո՜ւմ։ Ո՛չ, քեզ ո՛չ մեկը կուլ տալ չի՜ կարող. Ագահ կոկորդում դու խոր ես խրվում։ Ո՛չ, քեզ ո՛չ մեկը փուլ տալ չի՜ կարող, Ինչպես երկինքը երբեք չի փլվում։ Չե՜ս խլվի երբեք, Չե՜ս փլվի երբեք, Ինչպես արյունից գո՛ւյնը չի խլվում... Եվ ի՞նչ խաչագող դեռ պիտի հասնի, Որ քեզ կամենա գողանալ մեզնից. (Մի՛ ասա «մեզնից», «աշխարհի՜ց» ասա). Չէ՞ որ դու հիմա ո՛չ միայն լեզու, Այլեւ մասո՜ւնք ես, Մասո՛ւնք ես մի սուրբ, Անկողոպտելի մասո՜ւնք սրբազան՝ Դարերի խորքից դարերին հասած։ Մասո՞ւնք։ Ինչպե՞ս թե։ Մասունքըս ո՜րն է։ Մասունքի տեղը տուփն է կամ հորն է։ Իսկ դու՝ դարավոր, բայց եւ առույգ ես, Գիսավոր ծուխ ես, բայց եւ խարույկ ես, Ինչքան պարզ՝ նույնքան ասպետական ես, Շատերի մեջ ես, բայց պետական ես, Եվ դրանով իսկ դու պետքական ես Այն պետությանը, որ վաղը պիտի Լուսնից ու Մարսից ինքն իրեն դիտի... 29.I.1962թ. ԵրեւանԿարդալ ամբողջությամբ


text: - Եթե դուք ցանկանում եք մի քիչ սեր, դուք պետք է տալ մի քիչ սեր! – Ծախսելու ժամանակ է ուղարկել Ձեր ընկերներին ապրում ամեն անգամ, երբ դուք մուտք (կամ հուշում անել) է լավագույն միջոց է ապահովել ձեր սեփական փոստարկղը կլինի bursting հետ առողջամտություն տնտեսող օգտակար սերը. Տվեք մի քիչ մի քիչ! - Չեն անում, ամեն ինչ դուք կարող եք ասել! – նրա պարզապես ոչ fun..but նաեւ իր տեղին է այս պարագայում, երբ դուք բացել ձեր ընտանի կենդանու saga խաղը դուք հաճախ հանդիպել է էկրանի հուշում է ձեզ ուղարկել կյանքը, տեղափոխվում կամ հրավիրում ընկերներին...ՉԵՆ ուղարկել հրավիրում, լուրջ, եթե ինչ - որ մեկը չի խաղում հիմա նրանք ուզում են լինել, կամ, որ կամ նրանք ապրում են ժայռի. ՈՒղարկել կյանքը եւ տեղափոխվում է ընկերներին, ովքեր արդեն խաղում, բայց ուղարկում են հրավիրում է պարզապես գովազդային թագավորի, եւ դա տխրեցնում է շատ մարդկանց, հատկապես նրանց, ովքեր չեն էլ տեխ ըմբռնողություն, քանի որ նրանք սովորաբար ստանում են ամեն ծանուցագիր է որպես էլեկտրոնային փոստով շատ. - Օգտագործեք ձեր քայլերը! – Ի տարբերություն Candy Crush եւ Papa Pear saga ցանկացած մնացել շարժվում Pet փրկարար saga չեն ստանում վերածվել է միավոր բոնուս, երբ ձեր նպատակներն են ավարտվել, եւս մեկ անգամ ձեր կենդանիները կարող են փրկել, եւ ձեր միավոր նպատակն է հանդիպել, որ դա end..thankyou է խաղում, տեղափոխել իրավունք երկայնքով այժմ! so if you really want to earn those three stars I suggest you work your last pet to the bottom and sit it on top of a fail proof group of blocks that you can clear with your very last move or if you have a firecracker to use you can always go with that. - Թակոց Ձեր նյութից դուրս! – Metal boxes are pains in the neck! լուրջ Cheers համար, որ! կան միայն երկու եղանակներ հեռացնել նրանց խորհրդի; պայթեցնել նրանց, կամ թակել նրանց դուրս. Օգտագործելով մի ռումբ, դուք կարող եք մաքրել մինչեւ չորս արկղերի մի ժամանակ, կամ փորձել է հեռանալ նրանց վերեւում մի սյունակում պետք է tipped դուրս մեկ անգամ էկրանին շարժվում. Չկա ոչինչ ավելի, քան ողջ ենթարկվում ձեր ճանապարհը դեպի ներքեւի միայն գտնել, դուք պետք է մի խելոք ու փափուկ perched վրա արկղում! VN:F [1.9.22_1171] VN:F [1.9.22_1171]General Pet Rescue ակնարկներ եւ tip,


text: Կարմիր խաչի միջազգային կոմիտեի (ԿԽՄԿ) ներկայացուցիչները սեպտեմբերի 7-ին Բաքվում այցելել են ադրբեջանական գերության մեջ գտնվող Արսեն Բաղդասարյանին։ ԿԽՄԿ-ի ղարաբաղյան առաքելության մամուլի խոսնակ Էթերի Մուսայելյանն «Ազատության»-ը փոխանցեց, որ Բաղդասարյանին հնարավորություն է տրվել ընտանեկան բնույթի տեղեկատվություն փոխանակել։ «ԿԽՄԿ-ի այցելությունների գլխավոր նպատակն է, որպեսզի կարողանա դիտարկում անցկացնել եւ տեսնել, թե ինչ պայմաններում է պահվում ազատազրկված անձը, ոնց են նրա հետ վերաբերվում, եւ որպեսզի հնարավորություն ընձեռի ազատազրկվածին ընտանիքի հետ կապ պաշտպանել», - ասաց Մուսայելյանը՝ շարունակելով. - «Իսկ թե ինչ պայմաններում է պահվում, դրա մասին մենք չենք տեղեկացնում հանրությանը, եթե ինչ-որ խնդիրներ ենք տեսնում, դրանք քննարկվում են միայն ու միայն այն իշխանությունների հետ, ում իշխանության ներքո գտնվում է տվյալ անձը»։ Արսեն Բաղդասարյանը, հիշեցնենք, գերության մեջ է 2014 թվականի դեկտեմբերից։ 2015 թվականի մայիսին Գյանջայի ծանր հանցագործությունների գործերով դատարանը նրան դատապարտեց 15 տարվա ազատազրկման՝ մեղավոր ճանաչելով հանցավոր կազմակերպությանը անդամակցելու, սպանության փորձ կատարելու, պայթյուն կամ հրդեհ իրականացնելու մեջ՝ ուղղված Ադրբեջանի պաշտպանության կամ տնտեսական անվտանգության դեմ։ Ադրբեջանական կողմը պնդում է, թե նա դիվերսանտ է եւ գերեվարվել է Աղդամի ուղղությամբ հայկական կողմի հետախուզական դիվերսիոն խմբի չեզոքացման ժամանակ: Լեռնային Ղարաբաղի պաշտպանության նախարարությունը, մինչդեռ, հերքում է այդ պնդումները, հայտնելով, որ լինելով Պաշտպանության բանակի պայմանագրային զինծառայող՝ Բաղդասարյանը պարբերաբար ինքնակամ լքել է մշտական տեղակայման վայրը, ինչի համար ժամանակավորապես հեռացված է եղել ծառայությունից:


text: Եգիպտոսում շաբաթ օրը սկսվեց սահմանադրական հանրաքվեի երկրորդ ու վերջին փուլը։ Անցյալ շաբաթ անցկացված առաջին փուլի ոչ պաշտոնական տվյալներով նախագահ Մորսիի կողմից ներկայացված եւ նրա Մահմեդական եղբայրություն շարժման աջակցությունը ստացած փոփոխություններին կողմ է քվեարկել մասնակիցների 57 տոկոսը։ Եգիպտոսի ազատական, աշխարհիկ ու քրիստոնյա ընդդիմությունը կարծում է, որ նոր փոփոխությունները կվերացնեն քաղաքացիական ազատությունները, քանի որ դրանք նախատեսում են մահմեդական օրենքների դերի բարձրացում եւ անտեսում կանանց իրավունքները։ Մորսիի ներկայացված առաջարկները հաստատվել էին հիմնականում մահմեդական անդամներ ունեցող հանձնաժողովի կողմից այն բանից հետո, երբ որպես բողոք, քննարկումների դահլիճից դուրս էին եկել ազատական ու քրիստոնյան անդամները։


text: ՀՀ խորհրդարանը վավերացրեց հայ զինծառայողների ուսուցման մասին Հունաստանի հետ համաձայնագիրը 16:12 10 Հունիսի 2009 ԵՐԵՎԱՆ, 10 հունիսի. /Նովոստի-Արմենիա/. ՀՀ խորհրդարանը վավերացրեց «ՀՀ պաշտպանության նախարարության եւ Հունաստանի Հանրապետության ազգային պաշտպանության նախարարության միջեւ Հունաստանի Հանրապետության ազգային պաշտպանության նախարարության ռազմական ուսումնական հաստատություններում եւ ուսումնական կենտրոններում ՀՀ զինված ուժերի անձնակազմի ուսուցման մասին» մասին համաձայնագիրը։ Ինչպես տեղեկացրեց հանրապետության պաշտպանության փոխնախարար Արա Նազարյանը, համաձայնագիրը ստորագրվել է 2008 թվականի նոյեմբերի 10-ին Հունաստանում։ Փաստաթղթի ստորագրման իրավական բազա է ծառայել 1998 թվականի՝ Հայաստանի Զինված ուժերի անձնակազմի հայ զինծառայողների Հունաստանի ազգային պաշտպանության նախարարության ռազմական ուսումնական հաստատություններում ուսուցման պայմանների կարգի վերաբերյալ ստորագրած համաձայնագիրը։ Այս համաձայնագրով նախատեսված է հայ զինծառայողների ուսուցման որոշակի տեղերի առանձնացումը, կարգն ու պայմանները։ Համաձայն փաստաթղթի դրույթներին, Հունաստանն իր վրա է վերցնում հունական հաստատություններում հայ զինծառայողների ուսուցման բոլոր ֆինանսական ծախսերը, իսկ հայկական կողմը հոգում է միայն տրանսպորտային եւ ապահովագրական ծախսերը։ «Հունաստանի՝ որպես ՆԱՏՕ-ի անդամի կրթական բազմաստիճան համակարգը լիովին համապատասխանում է այս կազմակերպության բոլոր չափանիշներին եւ ներկայում պաշտպանական բարեփոխումների ճանապարհին գտնվող ՀՀ Զինված ուժերի համար կարեւոր դեր է խաղում մասնագիտացված ուսուցումը Հունաստանի համապատասխան հաստատություններում»,- ասաց նա։ -0-


text: «Իմ Աստծուն փնտրելիս» հեղինակային նոր լիամետրաժ վավերագրական ֆիլմն առաջին անգամ մեծ էկրաններին կցուցադրվի նոյեմբերի 25–ին։ Պրեմիերան տեղի կունենա Երեւանի «Մոսկվա» կինոթատրոնում։ Սցենարի հեղինակ, ռեժիսոր եւ ֆիլմի հեղինակ Լուսինե Գեւորգյանը լրագրողներին պատմեց, որ ժապավենը նկարահանվել է Հայաստանի սուրբ վայրերում, ինչպես նաեւ Երուսաղեմում եւ Բեթղեհեմում։ «Իմ ֆիլմում ես փորձեցի ցույց տալ քաղաքակիրթ միայնակ մարդու, ով կորցրել է կապը բնության հետ եւ փորձում է կյանքի իմաստը գտնել Աստծո օգնությամբ»,– պատմեց Գեւորգյանը։ Ռեժիսորը նշեց, որ ֆիլմը նկարահանվել է ճանապարհային գրառումների տեսքով։ «Ինձ համար այդ ֆիլմը խորհրդանշում է աղոթք, հեքիաթ, երկխոսություն Աստծո հետ։ Իմ աշխատանքում ես ճանապարհորդությունից ունեցած իմ զգացողություններն ու տպավորություններն եմ կիսել։ Կարծում եմ, որ այդ ֆիլմը, նախեւառաջ, պետք է զգալ»,– ասաց նա։ Գեւորգյանը խոստովանեց, որ ֆիլմի ստեղծման ուղղությամբ աշխատել է ավելի քան երեք տարի։ «21–րդ դարում մենք դարձել ենք անհոգի մեքենա, քաղաքակրթության զոհեր, ովքեր, հոգեւոր արժեքները կորցրած` ընկել են նյութական բարիքի հետեւից։ Կարծում եմ` ֆիլմը կօգնի մեզանից յուրաքանչյուրին վերաիմաստավորել սեփական արժեքները»,– ասաց Գեւորգյանը։ Ֆիլմի հեղինակը նաեւ հայտնեց, որ մտադիր է ներկայացնել ֆիլմը տարբեր փառատոներում` ֆինանսական եւ կազմակերպչական հարցերի լուծման դեպքում։ -0- https://www.youtube.com/watch?v=Zgw-ofLKDqY


text: Մինոր (գծային հանրահաշիվ) մատրիցի մինոր, այնպիսի կարգի (որը կոչվում է նաեւ այդ մինորի կարգ) քառակուսային մատրիցի որոշիչ, որի տարրերը ստացվում են մատրիցի համարներով տողերի եւ համարներով սյուների հատումից։ Եթե նշված տողերի համարները համընկնում են նշված սյուների համարների հետ, ապա մինորն անվանում են գլխավոր, իսկ եթե նշված են առաջին k տողերը եւ առաջին k սյուները՝ անկյունագծային։ n-րդ կարգի մատրիցի տարրի լրացուցիչ մատրիցը այն (n-1) կարգի որոշիչն է, որն համապատասխանում է այն մատրիցին, որն ստացվում է մատրիցից i-րդ տողի եւ j-րդ սյունի հեռացմամբ։ Մատրիցի բազիսային մինոր են անվանում առավելագույն կարգի ցանկացած ոչ զրոյական մինորը։ Որպեսզի մինորը լինի բազիսային, անհրաժեշտ է եւ բավարար, որպեսզի այդ մինորն պարունակող եւ նրանից մեկ կարգով մեծ մինորները հավասար լինեն զրոյի։ Մատրիցի տողերի (սյուների) համակարգը, որն կապված է մինորի բազիսի հետ, համարվում է մատրիցի բոլոր տողերի (սյուների) առավելագույն գծորեն անկախ ենթահամակարգը։ Օրինակ[խմբագրել | խմբագրել կոդը] Օրինակ, ունենք հետեւյալ մատրիցը՝ Ենթադրենք, պետք է գտնենք լրացուցիչ մինորը։ Այդ մինորը ստացվում է 2-րդ տողի եւ 3-րդ սյունի հեռացմամբ՝ Ստանում ենք


text: Ցար Ցար (լատ.՝ Caesar – կեսար, հռոմեական կայսրերի տիտղոս), միապետների նախկին պաշտոնական անվանումը (տիտղոս) Ռուսաստանում եւ Բուլղարիայում։ Ռուսաստանում առաջինը Ցարի տիտղոս ընդունել է Իվան IV Ահեղը, 1547-ին։ 1721-ից ռուսական Ցարերըերը ընդունել են կայսրի տիտղոս։ Բուլղարիայում միապետները Ցարի տիտղոսը կրել են 19–րդ դարի վերջից մինչեւ ժողովրդական հանրապետության հռչակումը 1946–ին։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։|


text: Միլիոնատեր, պոկեր խաղացող, սուր զգացողությունների սիրահար, կնամոլ, Instagram–ի աստղ ամերիկահայ Դեն Բիլզերյանը հայտնի է իր խելահեղ արարքներով։ Թերեւս հերթական խելահեղ արարքը կարելի է համարել այն, որ նա պատրաստվում է սեփական թեկնածությունն առաջադրել ԱՄՆ–ի նախագահի պաշտոնի համար։ Ահա նրա նախընտրական պաստառը։ Բիլզերյանը վաղուց հայտնի է զբոսանավերի վրա կիսամերկ գեղեցկուհիների հետ անցկացրած ճոխ խնջույքներով եւ կռիվներով, որոնք պայթեցնում են Instagram–ը։ Սակայն երբեմն նա բացարձակապես խելքից դուրս արարքներ է թույլ տալիս, եւ էական չէ` դրանք հայտնվում են Instagram–ում, թե ոչ։ Fishki.net–ը կազմել է նրա անսովոր եւ յուրօրինակ արարքների ցուցակը, որը բաղկացած է 10 կետից։ Դերասանուհուն լողավազան է գցել Բիլզերյանի հետ կապված ամենաաղմկահարույց պատմություններից մեկն այն է, որ նա իր առանձնատան տանիքից լողավազան էր նետել լրիվ մերկ 18-ամյա պոռնոդերասանուհի Ջենիս Գրիֆիտին։ Ընկնելու ընթացքում Ջենիսը կոտրել էր ոտքը։ Գրիֆիտը Բիլզերյանի դեմ հայց էր ներկայացրել դատարան։ Ինքն իրեն անվանել է «Պոկերի Բիլ Գեյթս» Իրեն ինչ–որ բանի Բիլ Գեյթս կարող է անվանել միայն մեծ ինքնագնահատական ունեցող մարդը։ Բիլզերյանն արել է դա։ 2014 թվականի ALL IN ամսագրի հետ ունեցած զրույցի ժամանակ Բիլզերյանն իրեն անվանել է «Պոկերի Բիլ Գեյթս», եթե պոկերը համեմատենք բիզնեսի հետ։ Գուցե սա այնքան էլ չափազանցություն չէ, եթե հաշվի առնենք այն հանգամանքը, որ նա 50 մլն դոլար է վաստակել պոկեր խաղալով, ներառյալ` նրա 10.8 մլն դոլարի խոշոր շահումը։ Ձերբակալվել է ուսումնարանում բեռնախցիկում գտնված գնդացրի համար Բիլզերյանը զենք շատ է սիրում, նա ունի 97 միավոր զենք, չհաշված այն, որ իր առանձնատան բոլոր սենյակներում մեկական լիցքավորված ատրճանակ է պահում։ Զենքի հանդեպ ունեցած կիրքը բավականին երկար պատմություն ունի, ինչը նրան մեծ դժբախտություններ է բերել` հաշվի առնելով նրա տարիքը։ Բարձր դասարաններում Բիլզերյանը ձերբակալվել է զենք կրելու համար։ Նրա ավտոմեքենայի բեռնախցիկում մի անգամ գնդացիր էին հայտնաբերել։ Դրանից հետո Բիլզերյանին վռնդել էին ուսումնարանից։ ԱՄՆ–ի ռազմածովային ուժերից դուրս են վռնդել ավարտելուց երկու օր առաջ Բիլզերյանը մոտավորապես 510 օր ԱՄՆ–ի ՌԾՈՒ–ում մարտավարական ստորաբաժանման վերապատրաստումներ էր անցնում։ Սպաներից մեկին հասցրած վիրավորանքի համար նրան վռնդեցին։ Բիլզերյանը պնդում է, որ իրեն առանց պատճառի են վռնդել։ Երկու ամսում 5.6 մլն դոլար է տանուլ տվել Գուցե մի քանի միլիոն դոլարի կորուստը ամենասարսափելի իրադարձությունը չէ Բիլզերյանի կյանքում, քանի որ նա բավականին լավ ապահովագրական հիմնադրամ ունի հոր` նախկին առեւտրական Փոլ Բիլզերյանի շնորհիվ։ Սակայն ապշեցուցիչ է այն փաստը, թե որքան արագ նա կարողացավ այդ ամենը վատնել պոկերի եւ այլ խաղերի վրա։ Ռումբի բաղադրիչներ պահելու համար ձերբակալվել է Լոս Անջելեսի միջազգային օդանավակայանում 2014թ.–ին Բիլզերյանին ձերբակալել էին Լոս Անջելեսի օդանավակայանում։ Պատճառն այն էր, որ նա փորձել էր ռումբ պատրաստելու սարքավորումներ եւ բաղադրիչներ մտցնել ինքնաթիռ։ Հավատարիմ մնալով իր ոճին` ձերբակալությունից անմիջապես հետո նա Instagram–ում հրապարակել էր ինքնաթիռում արված լուսանկարը։ Նրա կողքին, ինչպես միշտ, աղջիկներ էին, իսկ լուսանկարի տակ «Բանտ... այլեւս երբեք» գրառումը։ Կատվին վերածել է ինտերնետային աստղի Բիլզերյանի Փափկամազիկ անունով կատուն ունի սեփական Instagram–ը` 808 հազար բաժանորդներով։ Դատելով գրառումներից` Փափկամազիկն իր տիրոջ «կատվային» տարբերակն է. այնտեղ կան կատվի լուսանկարները` զենքով, մերկ կանանցով եւ պոկերի խաղանիշներով։ Ասացեք, ձե՞զ էլ է վիրավորում այն փաստը, որ Բիլզերյանի կատվի Instagram–ն ավելի հետաքրքիր է, քան ձեր կյանքը։ Սրտի երեք կաթված, որոնցից երկուսը` 25 տարեկանում Դեն Բիլզերյանի կարգախոսն է` «շտապիր ապրել, մեռիր երիտասարդ»։ Եվ գրեթե հասել է դրան։ 25 տարեկանում լեռնադահուկային հանգստավայրում կոկաինով, ծեծկռտուքներով, բուռն սեքսով եւ խաղերով լեցուն խելահեղ արձակուրդներից մեկի ժամանակ նա առաջին անգամ սրտի կաթված է ստացել։ Բարեբախտաբար, նա արագ է ապաքինվել, բայց նույնիսկ կյանքի բուռն շրջանում մեկ կաթվածը սարսափելի տպավորություն է։ Երրորդ սրտի կաթվածը նա ստացել է Հավայան կղզիներ–Լոս Անջելես թռիչքի ժամանակ հերթական մրցաշարից հետո։ Պնդում է, որ մի անգամ 12 օրվա ընթացքում սեռական հարաբերություն է ունեցել 16 կանանց հետ։ Եթե Բիլզերյանը շարունակի այսօրինակ «մարզումները», ապա նա երբեք մարզասրահ հաճախելու անհրաժեշտություն չի ունենա։ Հովարդ Սթերնին տված իր հարցազրույցում Բիլզերյանը պատմել է Կանն կատարած ուղեւորության մասին, որտեղ նա 12 օրվա ընթացքում սեռական հարաբերություն է ունեցել 16 կանանց հետ։ Այլ կերպ ասած` այդ 12 օրերից յուրաքանչուրի ընթացքում նա ունեցել է առնվազն մեկ նոր կին։ Իր տանն աշխատանքով է ապահովում երեք շեֆ–խոհարարի Նույն հարցազրույցում Բիլզերյանը խոստովանել է, որ իր տանն աշխատում են երեք շեֆ–խոհարարներ, որոնք բավարարում են նրա հսկայական ախորժակը։ Խոհարարներն աշխատում են հերթափոխով։ Բիլզերյանն ունի 20 աշխատող, ներառյալ` երեք անձնական օգնականները։ -0-


text: Մ.թ.ա. IX-VI դդ. Տարոնը եղել է Հայկական լեռնաշխարհում կազմավորված առաջին միասնական պետության՝ Ուրարտուի կարեւոր ազգագավառներից մեկը, առաջնակարգ դեր խաղացել նրա տնտեսական, քաղաքական եւ հատկապես կրոնամշակութային կյանքում։ Կրոնական ավանդույթի ուժով, 301–ին քրիստոնեությունը պետական կրոն ճանաչած հայ ժողովուրդը մկրտվել է Տարոնի հնամենի սրբատեղիներում։ Տրդատ Գ թագավորի զորքերը տեւական մարտերում ընկճել են Տարոնի ընդդիմադիր ուժերին, կործանել հեթանոսական սրբարանները եւ դրանց տեղում հիմնել եկեղեցիներ։ Արքունի հրովարտակով Վահունի քրմապետական տան տիրույթները տրվել են Գրիգոր Լուսավորչին հայրապետ տոհմին, իսկ Սլկունյաց տիրությունները՝ Մամիկոնյանների տոհմի սպարապետական ճյուղին։ V-VI դդ Տարոնը եղել է Սասանյան Պարսկաստանի դեմ հայ ազատագրական շարժման հզոր կենտրոն։ Այդ պայքարում Մամիկոնյան իշխանները հաճախ սատարել են Բյուզանդական կայսրությանը, եւ Տարոնը արյունալի պատերազմաբեմ է եղել։ VI-VIII դդ Մամիկոնյանները Տարոնին են միացրել մերձակա Խույթը, Սասունը եւ այլ գավառներ։ Հայաստանի 591–ի բաժանմամբ Տարոնը անցել է բյուզանդական գերիշխանության ներքո։ 639-ից վերամիավորվել է արաբական արշավանքների հետեւանքով առժամանակ անկախությունը վերականգնված Հայաստանին։ 774-775–ին արաբական զորաբանակների դեմ ազատագրական մարտերում ծանր պարտություն կրելուց հետո, ուժասպառ Մամիկոնյանները Տարոնից գաղթել են Բյուզանդիա, մասամբ՝ Տայք։ Տարոնը այնուհետեւ անցել է արաբական խալիֆայության հետ ճկուն դիվանագիտություն վարող Բագրատունիներին։ XIII-XVI դդ Տարոնը ընկել է թաթար–մոնղոլական եւ թուրքմենական հրոսակ ցեղերի տիրապետության ներքո։ 1535–ին եւ 1639–ին կնքված թուրք–պարսկական պայմանագրերով Տարոնը զավթել է օսմանյան սուլթանությունը։


text: Գյումրիում տեղակայված ռուսական ռազմակայանի շենքի դիմաց բողոքի ցույց է անցկացվում 18:15 14 Հունվարի 2015 ԵՐԵՎԱՆ, 14 հունվարի. /Նովոստի–Արմենիա/. Գյումրիում տեղակայված ռուսական ռազմակայանի շենքի դիմաց բողոքի ցույց է անցկացվում։Ցուցարարները պահանջում են հայկական իրավապահ մարմիններին հանձնել 102–րդ ռազմակայանի զինծառայող Վալերի Պերմյակովին, որը մեղադրվում է Գյումրիում վեց հոգանոց ընտանիքի սպանության մեջ։ Ոստիկանության տվյալների համաձայն, հունվարի 12–ի առավոտյան ինքնաձիգից արձակած կրակոցներից սպանվել են նույն ընտանիքի անդամները` 1961թ.–ին ծնված Սերյոժա Ավետիսյանը, 1959թ.–ին ծնված Հասմիկ Ավետիսյանը, 1979թ.–ին ծնված Աիդա Ավետիսյանը, 1981թ.–ին ծնված Արմեն Ավետիսյանը, 1990թ.–ին ծնված Արաքսյա Պողոսյանը եւ Հասմիկ Ավետիսյանը։ Միակ ողջ մնացած վեց ամսական Սերյոժա Ավետիսյանին նախօրեին վիրահատել են Գյումրու ավստրիական մանկական հիվանդանոցում։ Այս պահին Սերյոժա Ավետիսյանը Երեւանի հիվանդանոցներից մեկում է, երեխայի վիճակը գնահատվում է կայուն ծանր։ Ըստ նախնական տվյալների՝ հանցագործությունը կատարել է ժամկետային զինծառայող Վալերի Պերմյակովը: Նախօրեին նա կամավոր լքել է զորամասը, եւ նրա նկատմամբ հետախուզում էր հայտարարվել։ Հունվարի 13–ին Պերմյակովը ձերբակալվել է սահմանային ջոկատի կողմից հայ–թուրքական սահմանն անօրինական կերպով հատելու փորձի ժամանակ։ Պերմյակովն ընդունել է իր հանցանքը։ Այժմ ռազմակայանի մոտ հավաքված ժողովրդին զսպում են ոստիկանությունը եւ հատուկ նշանակության ուժերը։ Ակցիային մասնակցում են նաեւ Երեւանից ժամանած մարդկանց խմբերը։ Ավելի վաղ ցուցարարները ձու են նետել Հայաստանում Ռուսաստանի գլխավոր հյուպատոսության շենքի ուղղությամբ։ Հայաստանի ռազմաքաղաքական ղեկավարության ներկայացուցիչները, մասնավորապես, պաշտպանության նախարար Սեյրան Օհանյանը, հայտարարել են այդ հարցը քաղաքականացնելու անթույլատրելիության մասին` մատնանշելով երկու երկրների դաշնակցային հարաբերությունները։ -0-


text: Մերձավոր Արեւելքի պատմամշակութային ամենաարժեքվոր եւ կարեւոր կենտրոններից մեկում` հնամենի Պալմիրայում այլեւս չկան «Իսլամական պետություն» ահաբեկչական կազմակերպության զինյալներ։ Քաղաքն ազատել է Սիրիայի նախագահ Բաշար ալ-Ասադի բանակը, որին գործողության ընթացքում սատարել է ռուսական օդուժը։ Խալիֆայություն ստեղծելու խենթ գաղափարով առաջնորդվող «Իսլամական պետությունը» Իրաքում արդեն ոչնչացրել է պատմամշակութային հիրավի անգին կոթողներ` Նիմրութում, Մոսուլում եւ Էլ-Խադրում։ Սիրիայի կառավարության հնությունների պահպանման դեպարտամենտի ղեկավար Մաամուլ Աբդուլքարիմը դեռ անցյալ տարի նախազգուշացրել է, որ, հաշվի առնելով Իրաքի օրինակը, պետք է գիտակցել, եթե «Իսլամական պետությունը» գրավի Պալմիրան, համաշխարհային քաղաքակրթությունն անդառնալի կորուստ կկրի։ Այդ քաղաքում պահպանվել են անտիկ ժամանակաշրջանի շինություններ, որոնք կառուցվել են երկրորդ հազարամյակի 1-2-րդ դարերում։ Ըստ պատմաբանների, դրանք հին հռոմեական ճարտարապետության նմուշներ են։ Որոշ շինությունների վրա նկատելի է նաեւ հին հունական եւ հին պարսկական մշակույթի ազդեցությունը։ Պալմիրայում կա ավելի քան հազար սյուն, հռոմեական կամուրջ, մեռելաքաղաք (նեկրոպոլ) 500 գերեզմանով, չքնաղ հռոմեական ճանապարհ։ Դրանք Պալմիրայի համալիրի ընդամենը մի մասն են։ BBC-ի փոխանցմամբ, նախքան պատերազմը, Պալմիրա տարեկան այցելել է 150 հազար զբոսաշրջիկ։ Իսլամիստները Պալմիրան գրավել են տասը ամիս առաջ եւ անցած կիրակի օրը վերջապես այնտեղից դուրս են շպրտվել։ Սիրիայի հնությունների պահպանման դեպարտամենտի ղեկավար Աբդուլքարիմը երեկ ասել է, որ ազատագրված քաղաքում իրավիճակը նախատեսվածից ավելի բարվոք է։ «Համալիրի մեծ մասը, կարծես թե, պահպանվել է։ Եթե ստանանք UNESCO-ի հավանությունը` հինգ տարում կվերականգնենք այն, ինչ ոչնչացրել է «Իսլամական պետությունը», - ասել է Աբդուլքարիմը France-Presse-ին։ ՄԱԿ-ի գլխավոր քարտուղար Բան Կի-մունը գովեստով է խոսել Պալմիրայի ազատագրման մասին։ «Մենք ողջունում ենք այն, որ Սիրիայի կառավարական ուժերը Պալմիրայից վտարել են «Իսլամական պետությանը» եւ խոստանում են ոչ միայն պահպանել, այլեւ վերականգել համամարդկային արժեք ներկայացնող այդ մշակութային ժառանգությունը», - Հորդանանի մայրաքաղաք Ամմանում ասել է ՄԱԿ-ի գլխավոր քարտուղարը։ Արեւմտյան մամուլում նշում են, որ Պալմիրայի ազատագրումը ամերիկացիներին անհարմար վիճակն է գցում։ Հիմա ամերիկացիները ստիպված են հրապարակավ ընդունել, որ Բաշար ալ-Ասադի բանակը, ռուսների եւ իրանցիների աջակցությամբ, ազատագրել է Պալմիրան»,- գրել է The Los Angeles Times-ի մեկնաբան Փաթրիք ՄըքԴոննելլը։


text: «Մի անարգիր Տիրոջ խրատը» (ԱՌԱԿԱՑ 3։11)։ 1. Ինչո՞ւ պետք է ընդունենք Աստծու խրատը։ ՀԻՆ Իսրայելի Սողոմոն թագավորն ասում է, թե ինչու մեզանից յուրաքանչյուրը պետք է ընդունի Եհովայի խրատը. «Որդեակս, մի անարգիր Տիրոջ խրատը, եւ նորա յանդիմանութիւնիցը մի ձանձրանար. որովհետեւ Տէրը որին որ սիրում է՝ յանդիմանում է, եւ ինչպէս մէկ հայր որ իր որդիին սիրում է» (Առակաց 3։11, 12)։ Այո՛, քո երկնային հայրը քեզ խրատում է, որովհետեւ սիրում է քեզ։ 2. Ի՞նչ իմաստ կարող է ունենալ «խրատ» թարգմանված եբրայերեն բառը, եւ անհատն ինչպե՞ս կարող է խրատ ստանալ։ 2 «Խրատ» թարգմանված եբրայերեն բառը կարող է ունենալ պատժելու, շտկելու, սովորեցնելու եւ դաստիարակելու իմաստ։ Պողոս առաքյալը գրեց. «Ամեն խրատ հէնց նոյն ժամանակին ուրախութիւն չէ երեւում, այլ տրտմութիւն. բայց յետոյ նորանով վարժուածներին արդար խաղաղութեան պտուղ է վճարում» (Եբրայեցիս 12։11)։ Աստծու խրատն ընդունելն ու կիրառելը կարող է օգնել քեզ ընթանալ արդարության ճանապարհով եւ այդպիսով ավելի մոտենալ մեր սուրբ Աստծուն՝ Եհովային (Սաղմոս 99։5)։ Դու խրատ ես ստանում հավատակիցների, քրիստոնեական հանդիպումների, ինչպես նաեւ Աստծու Խոսքն ու «հավատարիմ եւ իմաստուն տնտեսի» հրատարակությունները անձամբ ուսումնասիրելու միջոցով (Ղուկաս 12։42–44)։ Որքա՜ն շնորհակալ կարող ես լինել, երբ քո ուշադրությունը դարձնում են մի բանի վրա, ինչը հարկավոր է շտկել։ Սակայն ի՞նչ խրատ պետք է տալ անհատին, երբ նա լուրջ մեղք է գործել։ Ինչո՞ւ են ոմանք զրկվում ընկերակցությունից 3. Ո՞ր դեպքում է քրիստոնյան զրկվում ընկերակցությունից։ 3 Աստծու ծառաներն ուսումնասիրում են Աստվածաշունչն ու քրիստոնեական հրատարակությունները։ Եհովայի չափանիշները քննարկվում են նրանց հանդիպումների եւ համաժողովների ժամանակ։ Ուստի, քրիստոնյաները գիտեն, թե ինչ է Եհովան իրենցից պահանջում։ Ժողովի անդամը զրկվում է ընկերակցությունից միայն այն դեպքում, երբ լուրջ մեղք է գործում եւ չի զղջում։ 4, 5. Ընկերակցությունից զրկելու վերաբերյալ ի՞նչ սուրբգրային օրինակ է հիշատակվում «Ա Կորնթացիս» նամակում, եւ ինչո՞ւ ժողովը հորդոր ստացավ վերականգնել այդ անհատին։ 4 Քննենք ընկերակցությունից զրկելու վերաբերյալ սուրբգրային մի օրինակ։ Կորնթոսի ժողովի անդամները հանդուրժում էին «այնպիսի պոռնկութիւն՝ որ հեթանոսների մէջ էլ չ’կա[ր], այնպէս որ մէկն իր հօր կինն ունենա[ր]»։ Պողոսը նրանց խրախուսեց «այնպիսի[ի]ն մատնել սատանային՝ մարմինը կորչելու համար. որ հոգին ապրի» (Ա Կորնթացիս 5։1–5)։ Երբ մեղք գործած այդ անհատը զրկվեց ընկերակցությունից եւ այդպիսով մատնվեց Սատանային, նա կրկին դարձավ Բանսարկուի աշխարհի մի մասը (Ա Յովհաննէս 5։19)։ Նրան վտարելով՝ քրիստոնեական ժողովը մաքրվեց մարմնավոր տարրից, եւ այդպիսով պահպանվեց ժողովի «հոգին», կամ՝ ոգին, այսինքն՝ գերակշռող տրամադրվածությունը (Բ Տիմոթէոս 4։22; Ա Կորնթացիս 5։11–13)։ 5 Այնքան էլ շատ ժամանակ չէր անցել, որ Պողոսը կորնթացի քրիստոնյաներին հորդորեց վերականգնել մեղավորին։ Ինչո՞ւ։ Որպեսզի, ինչպես ասում է առաքյալը, «չխաբվեին Սատանայի կողմից» (ՆԱ)։ Հավանաբար, մեղք գործած անհատը զղջացել եւ սկսել էր բարոյապես մաքուր կյանքով ապրել (Բ Կորնթացիս 2։8–11)։ Եթե կորնթացիները չցանկանային վերականգնել զղջացող անհատին, ապա նրանք Սատանայի կողմից խաբված կլինեին այն իմաստով, որ կդառնային անգութ եւ չներող, ինչպես որ հենց Բանսարկուն էր ուզում։ Շատ հավանական է, որ նրանք շուտով ‘ներեցին եւ մխիթարեցին’ այդ մարդուն (Բ Կորնթացիս 2։5–7)։ 6. Ո՞րն է ընկերակցությունից զրկելու նպատակը։ 6 Ո՞րն է ընկերակցությունից զրկելու նպատակը։ Նպատակը Եհովայի սուրբ անունը նախատինքից զերծ պահելն ու նրա ժողովրդի բարի անունը պաշտպանելն է (Ա Պետրոս 1։14–16)։ Չզղջացող մեղավորին ժողովից հեռացնում են, որպեսզի Աստծու չափանիշները չնսեմացվեն, ու ժողովը հոգեւորապես մաքուր մնա։ Դա նաեւ կարող է մղել անզեղջ մեղավորին սթափվելու։ Զղջումը կարեւոր է 7. Ի՞նչ էր զգում Դավիթը, երբ չէր խոստովանում իր հանցանքները։ 7 Լուրջ մեղք գործած անհատների մեծամասնությունը սրտանց զղջացել է եւ չի վտարվել ժողովից։ Իհարկե, միշտ չէ, որ հեշտ է իսկապես զղջալ։ Քննենք, թե ինչ տեղի ունեցավ հին Իսրայելի Դավիթ թագավորի հետ, որը կազմել է 32–րդ սաղմոսը։ Այդ երգից երեւում է, որ Դավիթը որոշ ժամանակ չէր խոստովանել իր լուրջ մեղքերը, որոնք, հավանաբար, կապ ունեին Բերսաբեի հետ։ Հետեւանքը եղավ այն, որ նա սկսեց հոգեկան ծանր ապրումներ ունենալ, որոնց պատճառով կորցրեց իր առույգությունը, ինչպես որ ամառվա շոգն է չորացնում ծառի խոնավությունը։ Դավիթը տառապում էր եւ՛ ֆիզիկապես, եւ՛ մտավորապես, սակայն երբ նա իր ‘հանցանքները’ (ԱԱ) խոստովանեց Եհովային, Աստված ներեց (Սաղմոս 32։3–5)։ Այդ ամենից հետո Դավիթն ասաց. «Երանի այն մարդին, որ Տէրն անօրէնութիւն չէ համարում նորան» (Սաղմոս 32։1, 2)։ Որքա՜ն հրաշալի էր զգալ Աստծու ողորմությունը։ 8, 9. Ինչի՞ց է երեւում անհատի զղջումը, եւ որքանո՞վ է դա կարեւոր նրա վերականգնման համար։ 8 Պարզ է, ուրեմն, որ եթե մեղավոր անհատը ցանկանում է ողորմություն ստանալ, պետք է զղջա։ Սակայն ո՛չ ամոթի զգացումը, ո՛չ էլ վախը, որ իր մեղքը կբացահայտվի, չեն վկայում, որ նա զղջում է։ Անհատը զղջում է, եթե նա, կատարված մեղքի պատճառով ափսոսանք ու ցավ զգալով, փոխում է իր մտածելակերպը, որպեսզի այլեւս վատ վարք չդրսեւորի։ Զղջացող անհատի ‘սիրտը կոտրված ու փշրված’ է, եւ նա ցանկանում է հնարավորին չափ ուղղել իր սխալը (Սաղմոս 51։17; Բ Կորնթացիս 7։11, ՆԱ)։ 9 Որպեսզի ընկերակցությունից զրկված անհատը վերականգնվի քրիստոնեական ժողովում, շատ կարեւոր է, որ նա զղջա։ Անհատն ինքնաբերաբար չի վերականգնվում որոշ ժամանակ անց։ Նախքան դա նրա սրտում պետք է մեծ փոփոխություններ տեղի ունենան։ Նա պետք է գիտակցի, որ լուրջ մեղք է գործել եւ նախատինք է բերել Եհովայի ու ժողովի վրա։ Մեղք գործած անհատը պետք է զղջա, ջերմեռանդորեն աղոթի ներում ստանալու համար եւ համապատասխանեցնի իր վարքը Աստծու արդար պահանջներին։ Երբ նա խնդրում է, որ իրեն վերականգնեն, նա պետք է փաստի, որ զղջացել է եւ «ապաշխարութեան արժանի գործեր» է կատարում (Գործք 26։20)։ Ինչո՞ւ խոստովանել մեղքը 10, 11. Ինչո՞ւ չպետք է փորձենք թաքցնել մեղքը։ 10 Մեղք գործած անհատներից ոմանք գուցե մտածեն. «Եթե ինչ–որ մեկին պատմեմ իմ մեղքի մասին, ապա ստիպված կլինեմ պատասխանել անհարմար դրության մեջ դնող հարցերի եւ գուցե ընկերակցությունից զրկվեմ։ Բայց եթե լռեմ, կխուսափեմ այդպիսի հարցերից, եւ ժողովում ոչ ոք երբեք չի իմանա»։ Ովքեր այդպես են մտածում, նրանք հաշվի չեն առնում որոշ կարեւոր գործոններ։ Որո՞նք են դրանք։ 11 Եհովա Աստված ‘ողորմած է եւ գթած, երկայնամիտ է եւ առատ ողորմությունով ու ճշմարտությունով, հազարների ողորմություն է անում եւ անօրենությունը, հանցանքը եւ մեղքը ներում է’։ Սակայն նա նաեւ «չափաւորութեամբ» խրատում է իր ժողովրդին (Ելից 34։6, 7; Երեմիա 30։11, ԱԱ)։ Եթե լուրջ մեղք գործած լինեիր, ինչպե՞ս կստանայիր Աստծու ողորմությունը՝ փորձելով թաքցնել սխալդ։ Եհովան տեղյակ է կատարվածի մասին եւ չի անտեսում այն (Առակաց 15։3; Ամբակում 1։13)։ 12, 13. Մեղքը թաքցնելու հետեւանքն ի՞նչ կլինի։ 12 Եթե լուրջ մեղք ես գործել, ապա խոստովանելը քեզ կօգնի կրկին մաքուր խիղճ ունենալ (Ա Տիմոթէոս 1։18–20)։ Բայց չխոստովանելու դեպքում խիղճդ կարող է պղծվել, իսկ դա իր հերթին կարող է առաջնորդել ավելի շատ մեղքերի։ Հիշիր, որ դու մեղք ես գործում ոչ միայն մարդու կամ ժողովի դեմ։ Դու մեղանչում ես նաեւ Աստծու դեմ։ Սաղմոսերգուն ասաց. «Տէրն իր սուրբ տաճարումն է. Տիրոջ աթոռը երկնքումն է. նորա աչքերը տեսնում են. նորա արտեւանունքները քննում են մարդկանց որդիներին։ Տէրը քննում է արդարին, բայց ամբարշտին եւ անիրաւութիւն սիրողին ատում է նորա անձը» (Սաղմոս 11։4, 5)։ 13 Եհովան չի օրհնի այն անհատին, ով թաքցնում է իր ծանր մեղքը եւ փորձում է մնալ քրիստոնեական մաքուր ժողովում (Յակոբոս 4։6)։ Ուստի, եթե մեղքի մեջ ես ընկել եւ ցանկանում ես անել ճիշտը, ապա մի հապաղիր անկեղծորեն խոստովանել մեղքդ։ Այլապես, խիղճդ կտանջի քեզ, հատկապես երբ կարդաս կամ լսես խորհուրդներ նման լուրջ բաների վերաբերյալ։ Ի՞նչ կլինի, եթե Եհովան հեռացնի քեզանից իր սուրբ ոգին, ինչպես որ նա արեց Սավուղ թագավորի դեպքում (Ա Թագաւորաց 16։14)։ Եթե չունենաս Աստծու ոգին, գուցե նույնիսկ ավելի լուրջ մեղք գործես։ Վստահի՛ր քո հավատարիմ եղբայրներին 14. Ինչո՞ւ մեղք գործած անհատը պետք է հետեւի Յակոբոս 5։14, 15–ում գրված խորհրդին։ 14 Ի՞նչ պետք է անի զղջացող մեղավորը։ «Թող եկեղեցու երէցներին կանչէ, որ նորա վերայ աղօթք անեն, նորան իւղով օծեն Տիրոջ անունովը. եւ հաւատքով աղօթքը կ’փրկէ այն հիւանդին, եւ Տէրը վեր կ’կացնէ նորան. եւ եթէ մեղք գործած լինի, կ’թողուի նորան» (Յակոբոս 5։14, 15)։ Երեցներին դիմելը «ապաշխարութեան արժանի պտուղ» բերելու կերպերից մեկն է (Մատթէոս 3։8)։ Այդ հավատարիմ եւ ջերմասիրտ տղամարդիկ ‘կաղոթեն նրա համար եւ Տիրոջ՝ Եհովայի անունով յուղով կօծեն նրան’։ Ցավը թեթեւացնող յուղի պես՝ Աստվածաշնչի վրա հիմնված նրանց խորհուրդը կմխիթարի անկեղծորեն զղջացող անհատին (Երեմիա 8։22)։ 15, 16. Ինչպե՞ս են քրիստոնյա երեցները հետեւում Աստծու օրինակին, որի մասին կարդում ենք Եզեկիէլ 34։15, 16–ում։ 15 Եհովան՝ մեր Հովիվը, հրաշալի օրինակ է թողել։ Նա մ.թ.ա. 537–ին հրեաներին ազատեց բաբելոնյան գերությունից եւ 1919–ին հոգեւոր Իսրայելին ազատագրեց «Մեծ Բաբելոնից» (Յայտնութիւն 17։3–5; Գաղատացիս 6։16)։ Այդպիսով նա իրականացրեց իր հետեւյալ խոստումը. «Ես եմ արածեցնելու իմ ոչխարներին եւ ես եմ նորանց մակաղել տալու.... Կորածը որոնելու եմ, եւ մոլորուածը ետ եմ բերելու, եւ կոտրածը պիտի կապեմ եւ հիւանդը պիտի զօրացնեմ» (Եզեկիէլ 34։15, 16)։ 16 Եհովան կերակրեց իր այլաբանական ոչխարներին, նրանց ապահովությամբ մակաղել տվեց եւ կորածներին փնտրեց։ Նմանապես՝ քրիստոնյա հովիվները հավաստիանում են, որ Աստծու հոտի բոլոր անդամները հոգեւորապես կուշտ եւ ապահով լինեն։ Երեցները փնտրում են այն «գառնուկներին», որոնք հեռանում են ժողովից։ Ինչպես որ Աստված ‘կապեց կոտրվածին’, այնպես էլ վերակացուներն են «վիրակապ» դնում այն վերքերի վրա, որ ստացել է ժողովի անդամը ինչ–որ մեկի խոսքերի կամ էլ իր սեփական սխալների պատճառով։ Ինչպես Աստված է ‘զորացնում հիվանդին’, այնպես էլ երեցներն են օգնություն ցույց տալիս նրանց, ովքեր հոգեւորապես հիվանդացել են, հավանաբար, իրենց իսկ սխալ արարքի պատճառով։ Ինչպես են հովիվները օգնություն ցույց տալիս 17. Ինչո՞ւ չպետք է հապաղենք դիմելու երեցներին՝ հոգեւոր օգնության համար։ 17 Երեցները ուրախությամբ են հնազանդվում հետեւյալ խորհրդին. «Ողորմեցէ՛ք երկիւղով [«Շարունակեք ողորմություն ցույց տալ.... եւ դա արեք զգուշությամբ», ՆԱ]» (Յուդա 23, ԷԹ)։ Որոշ քրիստոնյաներ, սեռական անբարոյության տրվելով, լուրջ մեղք են գործել։ Սակայն, եթե նրանք իսկապես զղջում են, ապա կարող են ակնկալել, որ երեցները, որոնք ցանկանում են հոգեւոր օգնություն ցույց տալ, ողորմածաբար ու սիրալիր կերպով կվերաբերվեն իրենց։ Պողոս առաքյալը, խոսելով այդ տղամարդկանց, ինչպես նաեւ իր մասին, գրեց. «Ոչ թէ ձեր հաւատքի վերայ տիրապետում ենք՝ այլ ձեր ուրախութեանը գործընկեր ենք» (Բ Կորնթացիս 1։24)։ Ուստի, երբեք մի հապաղիր հոգեւոր օգնության համար դիմելու նրանց։ 18. Ինչպե՞ս են երեցները վարվում մեղք գործած հավատակիցների հետ։ 18 Եթե լուրջ մեղք ես գործել, կարո՛ղ ես վստահել երեցներին։ Ինչո՞ւ։ Որովհետեւ նրանք գլխավորապես հանդես են գալիս որպես Աստծու հոտի հովիվներ (Ա Պետրոս 5։1–4)։ Ոչ մի սիրող հովիվ չի ծեծում հնազանդ, աղիողորմ բառաչող գառնուկին, որն ինքն իրեն վնասել է։ Հետեւաբար, երբ երեցները առնչություն են ունենում մեղք գործած հավատակիցների հետ, նրանց նպատակը ոչ թե դատապարտելն ու պատժելն է, այլ կատարված սխալը քննելը եւ անհատին հնարավորության չափով հոգեւորապես ապաքինելը (Յակոբոս 5։13–20)։ Երեցները պետք է արդարությամբ դատեն եւ քնքշորեն վարվեն հոտի հետ (Գործք 20։29 ՆԱ, 30; Եսայիա 32։1, 2)։ Ինչպես եւ բոլոր քրիստոնյաները, երեցները պետք է արդարադատ լինեն, բարություն սիրեն եւ համեստություն դրսեւորեն (Միքիա 6։8, ՆԱ)։ Այդ հատկությունները շատ կարեւոր է դրսեւորել այն ժամանակ, երբ նրանք կայացնում են որոշումներ, որոնք Եհովայի ‘արոտի ոչխարների’ կյանքին եւ նրանց մատուցած սրբազան ծառայությանն են վերաբերում (Սաղմոս 100։3)։ Վաղեմի հովիվների պես՝ քրիստոնյա երեցները «վիրակապ» են դնում Աստծու վիրավոր գառնուկի վերքին 19. Ինչպիսի՞ վերաբերմունք են քրիստոնյա երեցները ջանում դրսեւորել, երբ ուղղում են որեւէ մեկին։ 19 Քրիստոնյա հովիվները նշանակված են սուրբ ոգով եւ ձգտում են առաջնորդվել դրանով։ «Եթէ մէկը յանկարծ բռնուի մի յանցանքով», ապա հոգեւորապես հասուն տղամարդիկ կփորձեն մեղմության ոգով ‘հաստատել’՝ ուղղել այդպիսի անհատին (Գաղատացիս 6։1; Գործք 20։28)։ Երեցները, մեղմությամբ, բայցեւ Աստծու չափանիշներին կառչած մնալով, կջանան այդպիսի անհատի մտածելակերպն ուղղել, այնպես, ինչպես որ հոգատար բժիշկն է կոտրված ոսկորը զգուշորեն տեղը դնում, որպեսզի ավելորդ ցավ չպատճառի (Կողոսացիս 3։12)։ Նրանք աղոթքով դիմում են Աստծուն եւ հիմնվում են Սուրբ Գրությունների վրա՝ ցանկանալով կատարվածի առնչությամբ որոշում կայացնել, ուստի կայացված որոշումը կարտացոլի Աստծու տեսակետը այդ հարցի վերաբերյալ (Մատթէոս 18։18)։ 20. Ո՞ր դեպքում գուցե հարկ լինի հայտարարություն անել, որ ժողովի անդամներից ինչ–որ մեկը հանդիմանություն է ստացել։ 20 Եթե շատերին է հայտնի գործված մեղքը, կամ կասկած չկա, որ այն հայտնի կդառնա, ապա ճիշտ կլինի ժողովում հայտարարություն անել՝ ժողովի հեղինակությունը պաշտպանելու նպատակով։ Հայտարարություն պետք է անել նաեւ այն դեպքում, եթե ժողովին տեղեկացնելու կարիք կա։ Իրավական կոմիտեի կողմից հանդիմանություն ստացած անձնավորությանը, որն ապաքինվում է հոգեւորապես, կարելի է նմանեցնել ֆիզիկական վնասվածքից ապաքինվող մի անհատի, որի գործունեությունը այդ վնասվածքի պատճառով ժամանակավորապես սահմանափակվել է։ Մի որոշ ժամանակ զղջացող անհատի համար թերեւս օգտակար կլինի հանդիպումներին լսել եւ ոչ թե մեկնաբանություններ տալ։ Երեցները կարող են հոգ տանել, որ որեւէ մեկը Աստվածաշնչի ուսումնասիրություն անցկացնի նրա հետ, որպեսզի նա կարողանա շտկումներ կատարել այն հարցերում, որոնցում թերանում է։ Այդպես անհատը կարող է կրկին առողջ հավատ ունենալ (Տիտոս 2։2, ՆԱ)։ Այդ ամենն արվում է սիրով եւ ոչ թե մեղք գործածին պատժելու նպատակով։ 21. Որոշ դեպքերում, երբ մեղք է գործվել, ինչպե՞ս կարելի է վարվել։ 21 Երեցները կարող են հոգեւոր օգնություն ցույց տալ տարբեր ձեւերով։ Օրինակ, ենթադրենք՝ եղբայրը, որն անցյալում ալկոհոլի հետ կապված խնդիրներ է ունեցել, տանը մենակ եղած ժամանակ մեկ կամ երկու անգամ չարաշահել է ոգելից խմիչքը։ Կամ ենթադրենք՝ մեկը, ով երկար ժամանակ է, ինչ թողել է ծխախոտ գործածելը, թուլության պահին մեկ կամ երկու անգամ թաքուն ծխել է։ Թեեւ նա աղոթել է եւ կարծում է, որ Աստված ներել է իրեն, այնուամենայնիվ, պետք է դիմի երեցի օգնությանը, որպեսզի այդ մեղքը սովորություն չդառնա։ Այդ խնդրով կարող են զբաղվել մեկ կամ երկու երեց։ Բայցեւայնպես, երեցը (երեցները) պետք է տեղյակ պահի ժողովի նախագահող վերակացուին, քանի որ դրա հետ կապված գուցե ուրիշ հանգամանքներ էլ լինեն։ Շարունակիր ընդունել Աստծու խրատը 22, 23. Ինչո՞ւ պետք է շարունակես ընդունել Աստծու խրատը։ 22 Աստծու բարեհաճությանն արժանանալու համար յուրաքանչյուր քրիստոնյա պետք է ականջ դնի Եհովայի խրատին (Ա Տիմոթէոս 5։20)։ Ուստի, սրտանց ընդունիր ցանկացած խրատ, որ ստանում ես՝ ուսումնասիրելով Սուրբ Գրությունները եւ քրիստոնեական հրատարակությունները, ինչպես նաեւ երբ խորհուրդներ ես լսում Եհովայի ժողովրդի հանդիպումների եւ համաժողովների ժամանակ։ Կատարելով Եհովայի կամքը՝ եղիր աչալուրջ։ Այդ ժամանակ աստվածային խրատը կօգնի քեզ հոգեւոր պատնեշ ձեռք բերել, որը քեզ համար լավ պաշտպանություն կլինի մեղքից։ 23 Աստծու խրատն ընդունելով՝ դու կկարողանաս մնալ նրա սիրո մեջ։ Ճիշտ է, ոմանք վտարվել են քրիստոնեական ժողովից, սակայն դա չի պատահի քեզ հետ, եթե ‘սիրտդ պահպանես’ եւ ‘վարվես ինչպես իմաստուն’ անձնավորություն (Առակաց 4։23, ԷԹ; Եփեսացիս 5։15)։ Եթե այժմ զրկված ես ընկերակցությունից, ապա կարող ես քայլեր ձեռնարկել ժողովում վերականգնվելու համար։ Աստված ցանկանում է, որ իրեն նվիրված բոլոր անձնավորությունները հավատարմորեն եւ սրտի ուրախությամբ ծառայեն իրեն (Բ Օրինաց 28։47, ՆԱ)։ Դու կարող ես դա անել հավիտյան, եթե միշտ ընդունես Եհովայի խրատը (Սաղմոս 100։2)։


text: «Այցի ընթացքում Մեծի Տանն Կիլիկիո Արամ Առաջին կաթողիկոսը եւ արքեպիսկոպոս Ուիլյամսը առանձին հանդիպում կունենան, ինչից հետո երկու հոգեւոր պետերին պիտի միանան ներկայացուցիչներ՝ Մեծի Տանն Կիլիկիո կաթողիկոսությունից եւ Անգլիկան եկեղեցուց։ Արամ Ա կաթողիկոսը երեկոյան ճաշկերույթ պիտի տա՝ ի պատիվ Քենթրբերիի արքեպիսկոպոսի: Պատմական հարաբերութիւններ գոյություն ունեն Մեծի Տանն Կիլիկիո կաթողիկոսության եւ Անգլիկան եկեղեցու միջեւ: Ուիլյամս արքեպիսկոպոսի նախորդները հաճախ են այցելել Անթիլիաս, ինչպես նաեւ Մեծի Տանն Կիլիկիո կաթողիկոսության Վեհափառ Հայրապետները զանազան առիթներով պաշտոնական այցելություններ են ունեցել Քենթրբերիի Արքեպիսկոպոսներին։ Մեծի Տանն Կիլիկիո կաթողիկոսությունը հիմնադրվել է 1446թ.-ին։ 1930թ.-ից կաթողիկոսությունը հաստատվել է Անթիլիասում (Լիբանան), որտեղ գտնվում է մինչեւ այժմ։--0--


text: 1 Խորտակող է վեր գալիս քեզ դէմ. պահիր պարիսպը. Ճանապարհին նայիր, մէջքդ պնդացրու, ոյժդ շատ զօրացրու։ 2 Որովհետեւ Տէրը ետ է դարձրել Յակոբի վայելչութիւնը, Իսրայէլի վայելչութեան պէս. Որովհետեւ դարտակողները դարտակել են նորանց, եւ նորանց որթի ուռերը փչացրել են։ 3 Նորա տղամարդների վահանը կարմրած է, քաջազունները որդան կարմիրով են ներկուած, բոցացայտ պողպատով պատուած է կառքը նորա պատրաստութեան օրը, եւ նոճի նիզակները ծածանվում են։ 4 Փողոցներումը կատաղում են կառքերը, իրար են բաղխում հրապարակներումը, նորանց երեւոյթը ջահերի պէս է, կայծակների պէս են վազվազում։ 5 Նա յիշում է իր զօրաւորներին, նորանք գլորվում են գնալիս, շտապում են դէպի պարիսպը, եւ պատսպարանը պատրաստուած է։ 6 Գետերի դռները պիտի բացուին, եւ պալատը պիտի հալուի։ 7 Եւ որոշուեցաւ, որ նա գերութեան հանուի, եւ նորա աղախինները ճչում են իբր աղաւնիների ձայնով, իրանց սրտերին ծեծելով։ 8 Եւ Նինուէ ջրերի աւազանի պէս էր իր առաջի օրերիցն ի վեր. Եւ նորանք փախչելիս՝ Կանգնեցէք, կանգնեցէք, կասեն, բայց ուշադրող չկայ։ 9 Արծաթ կողոպտեցէք, ոսկի կողոպտեցէք. Եւ վախճան չունին զարդերը՝ ծանրաբեռնուած ամեն տեսակ ցանկալի սպառնալով։ 10 Դարտակ ու դարտակուած ու դատարկացրուած է. Եւ սիրտը հալվում եւ ծունկերը դողում, եւ ամեն մէջքերը երերվում են, եւ ամենքի երեսը սպրտնում է։ 11 Ո՞ւր է առիւծների բնակարանը, եւ կորիւնների արօտատեղին, ուր որ ման էին գալիս արու առիւծը, մատակ առիւծը եւ առիւծի լակոտը. Եւ վախեցնող չկար։ 12 Առիւծը պատառում էր՝ իր լակոտներին բաւականանալու չափ, եւ խեղդում էր իր մատակ առիւծների համար. Եւ լցնում էր որսով իր մորիները, եւ իր բնակարանները՝ յափշտակութիւնով։ 13 Ահա ես քեզ դէմ եմ, ասում է Զօրաց Տէրը, եւ պիտի ծուխով այրեմ նորա կառքերը, եւ քո կորիւններին պիտի սուրն ուտէ. Եւ երկրիցը պիտի քո որսը բնաջինջ անեմ, եւ այլ եւս պիտի չլսուի քո դեսպանների ձայնը։


text: Եվրոպայից հեռու մի աշխարհ. Պանկիսի կիրճը այլ կերպ է ներկայացնում Վրաստանը Դեռ Երեւանում Թբիլիսիից զգուշացրել էին, որ Պանկիսի մեկնելիս կանայք պետք է գլխաշոր կապեն եւ հագնեն երկար շրջազգեստ։ Տարօրինակ էր, որ Եվրամիություն ձգտող Վրաստանում կա մի հատված, որտեղ կանայք խստորեն ենթարկվում են կրոնական եւ նահապետական բարքերին։ IWPR-ի Համակովկասյան լրագրողների ցանցի ծրագրով Վրաստանի, Ադրբեջանի, Հայաստանի եւ Ղարաբաղի մի խումբ լրագրողներ մեկնեցին` մինչեւ վերջերս միջազգային տեռորիզմի եւ ավազակաորջ հանդիսացող Պանկիսի կիրճ։ Կիրճի բնակիչներ քիստիները վայնախյան ժողովուրդների (չեչեններ եւ ինգուշներ) մի հատվածն են, որոնք միայն բարբառային նրբերանգով են տարբերվում չեչեններից ու մաս են կազմում չեչենական տեյպերի (ցեղային տոհմական կառույց)։ Վրացի լրագրողուհի Էկա Դանաշիան ասում էր, որ միայն 90-ականների վերջին է իմացել, որ քիստիները վրացի չեն։ Վրացական «շվիլի» վերջավորությամբ 8 հազար բնակչությամբ ժողովուրդը իր վայնախ լինելը լայն հանրության համար «մատնեց» հատկապես չեչենական երկրորդ պատերազմի ընթացքում, երբ չեչեն փախստականներին ու ռազմիկներին սրտաբաց ընդունեց իր գյուղերում։ Թբիլիսիից մոտ 200 կմ դեպի հյուսիս գտնվող Ախմեթի շրջանում գլխաշորով կանանց տեսնելիս իմանում ես, որ մուտք ես գործել քիստիների գյուղ։ Մի քանի ժամ տեւող այցի ընթացքում հորդառատ անձրեւի պատճառով չհաջողվեց ճաշել Ջոկոլո գյուղում` տարածքի միակ քրիստոնեական եկեղեցու բակում, եւ ստիպված հյուրընկալվեցինք Դուիսի գյուղի մի ընտանիքում։ Կախեթի ռեգիոնի ղեկավարի նախկին տեղակալ Զաուր Գումաշվիլին ներկայացրեց քիստիների պատմությունը, որոնք 19-րդ դարի կեսին, լեռներից իջնելով, վերաբնակվել են Պանկիսիում։ Նրանց հիմնական զբաղմունքը եղել է թալանը, պարբերական հարձակումներով հարթավայրի բնակչությանը ահաբեկում էին` թալանելով նրանց ունեցվածքը, առեւանգելով կանանց եւ երեխաներին։ Գումաշվիլին ցույց է տալիս դիմացի սարը, որտեղ վրացի իշխան Իվանեցին եւ քիստի առաջնորդ Ջոկոլան եղբայրանալու ծես են կատարում` երդվելով միմյանց հավատարիմ լինել, որի արդյունքում ավազակային հարձակումներից բնակչությունից զրկված Պանկիսիի կիրճը 1830-ականներին տրվում է քիստիներին` հողագործությամբ զբաղվելու ու ավազակությունը վերջ տալու համար (պատմությունն արտացոլված է 19-րդ դարի վրացի պոետ Վաժա Փշավելու գործերում: Հետագայում սրա հիման վրա վրացի ականավոր կինոռեժիսոր Թենգիզ Աբուլաձեն նկարահանեց «Աղերս» ֆիլմը)։ Սակայն քիստիներն ավելի վաղ ժամանակներում են հաստատվել Վրաստանում: Գումաշվիլին ասում է, որ ինքը 1760 թվին եկած քիստիների սերնդից է, որոնց հողեր են տրվել վրաց թագավորի կողմից` պատերազմում Վրաստանը խիզախորեն պաշտպանելու համար։ Քիստիները, արտաքուստ ենթարկվելով պետական կառույցներին` ամուր պահպանել են իրենց ավանդական կառավարման համակարգը՝ ավագների խորհուրդը, որը որոշում է համայնքի բոլոր հարցերը ու իր դատավճիռ է արձակում` անկախ պետական դատարանի որոշումներից։ Գումաշվիլին ասում է, որ ոստիկանությանը իրենք չեն խանգարում, եւ եթե քիստին դատապարտվել է 10 տարվա ազատազրկման, ապա ազատվելուց հետո պարտավոր է իրենց դատարանի առաջ էլ կանգնել։ Լինում են դեպքեր, որ կողմերին հաշտեցնելու դերակատարություն ունեցող քիստիների դատարանը նախորդում է պետականի որոշմանը։ Ամենամեծ պատիժը համայնքից արտաքսումն է։ Ավագների խորհուրդը վերջերս ստացել է պետական գրանցում` որպես հասարակական կազմակերպություն։ Խորհրդային իշխանության փլուզումից ի վեր Պանկիսին սկսեց չենթարկվել կենտրոնական իշխանությանը, երբ «Վրաստանը` վրացիներին» կարգախոսով ազգայնականները, հանձինս «Մխեդրիոնի» զինված միավորման, զենքի ուժով փորձեցին տեղահանել այլազգիներին։ Օսերը հեռացան, բայց քիստիներին տեղահանելու փորձերը ձախողվեցին։ Չեչենական երկրորդ պատերազմի ընթացքում չեչեն փախստականների հետ եկան չեչեն, արաբ մարտիկներ ու ավազակներ։ Կիրճը վերածվեց մարդկանց առեւանգող, թմրանյութի առեւտրով զբաղվող խմբերի եւ տեռորիստների բնակավայրի, եւ Պանկիսի անունը հայտնվեց լրատվամիջոցների ամենագլխավոր լուրերի մեջ։ 2002 թվականին ամերիկացի հրահանգիչների օգնությամբ Վրաստանի իշխանությունները ռազմական գործողություններ սկսեցին Պանկիսիում, իսկ ավազակախմբերից մաքրազերծումը ավարտեց Սահակաշվիլին։ Սակայն անիշխանական վիճակից ոչ բոլոր քիստիներն են դժգոհ։ Դուիսիի բնակիչ Շիրվանը եւ իմամ Ամուր Խանջուշվիլին ասում են, որ իրենց չէր ճնշում իշխող վիճակը։ Վտանգը ավելի շատ վերաբերում էր օտարներին։ Լրագրողներին բերող վարորդ Նորիկը Դուիսի երկրորդ անգամ է գալիս, առաջինը 1999 թվին էր, երբ տաքսիով ուղեւոր բերելուց հետո ընկավ ավազակների ձեռքը: «Հետ գալուց հետեւիցս մեքենա էկավ, նշան արեց՝ կանգնցրու, չկանգնա, մեկ էլ ավտոմատի լուլեն հանեց, կանգնեցի։ Երեք հոգի՝ մեկը ավտոմատով, մյուսները պիստալետներով, իջան։ Ասին փողերդ տուր, տվեցի մոտինս: Սկսին ավտոմատի կոթով ծեծել, փող էին ուզում. «էկել ես դեղի, ուրեմն փող ունես» (կարծում էին` նարկոտիկ առնելու եմ էկել): Հետիս էրեխին էլ տվին ձեռը ջարդին: Ասում եմ` «Սաղ փողս ձեռիցս առաք», ասեց. «թե չտաս` կսպանենք» ու ավտոմատի լուլեն կոխեց բերանս, որ կրակի»: Նորիկն ասում է, որ գյուղ բերած իր ուղեւորը փրկեց իրեն։ Բայց այդ դեպքից վարորդը շաքարախտով հիվանդացել է։ Չեչնիայից եկան նաեւ վահաբիստներ, որոնք մտցրեցին երրորդ օրենքը՝ շարիաթը, սակայն ավագների խորհրդի հետ հակամարտության արդյունքում շարիաթը նահանջեց։ Այդուհանդերձ, Դուիսիում գործում է վահաբիստների մզկիթը։ Մարտնչող իսլամական այս ուղղությունը արմատախիլ են անում Ռուսաստանում եւ Ադրբեջանում։ Անցյալ տարի Մախաչկալայում եղածս երկու օրերին ոստիկանությունը մի քանի վահաբիստ էր սպանել։ Իսկ Դուիսիի մզկիթի մոտ հավաքված մորուքավոր երիտասարդները (վահաբիստների հատկանիշներից մեկն է մորուք պահելը) ավելի հանգիստ են Վրաստանում։ Մզկիթի մուտքի մոտ երիտասարդ հավատացյալը բարձրաձայն քարոզում էր, որից միայն երկու բառ էր հասկացվում` «ճշմարիտ» (վրացերեն այս բառը նույնությամբ արտասանվում է եւ նույն իմաստն ունի) եւ «Ալլահ»։ Իսկ մյուսները ստուգում էին, որ մզկիթ մտնելուց առաջ կանայք գլխաշորով ծածկեն ամբողջ գլուխը (միայն դեմքը կարող է երեւալ)։ 25-ամյա իմամ Ամուրն ասում է, որ գնալով շատանում են հավատացյալները, մանավանդ երիտասարդների շրջանում, եւ ուրբաթ օրերին մզկիթում մոտ 300 հավատացյալ է աղոթում։


text: Թբիլիսիի եւ Անկարայի միջեւ համագործակցությունը չի խոչընդոտում հայ-վրացական բարեկամությանը. քաղաքագետ 11:38 31 Մարտի 2008 Վրացի քաղաքագետ Զուրաբ Աբաշիձեն կարծում է, որ Թբիլիսիի եւ Անկարայի միջեւ նորմալ հարաբերությունները չեն խոչընդոտում հայ-վրացական բարեկամության պահպանմանը։ «Մինչ այժմ Վրաստանի եւ Թուրքիայի միջեւ նորմալ հարաբերությունները չեն խանգարել Հայաստանի եւ Վրաստանի միջեւ մեր եղբայրական բարեկամությանը։ Ես համոզված եմ, որ այսուհետ եւս չեն խանգարի», - ասել է Աբաշիձեն «Նովոստի-Գրուզիա» գործակալության կողմից կազմակերպված «Վրաստանը եւ համաշխարհային քաղաքականությունը» օն-լայն համաժողովի ժամանակ։ Պատասխանելով «Նովոստի-Արմենիա» գործակալության հարցին, թե արդյոք պատրաստ է Վրաստանը իր վրա վերցնել միջնորդի դեր՝ հայ-թուրքական հարաբերությունների կարգավորման գործում, Աբաշիձեն նշել է, որ եթե Հայաստանը դիմի վրացական կողմին նման նախաձեռնությամբ, ապա Թբիլիսին անկասկած չի թողնի նրան առանց ուշադրության։ Ներկայում Հայաստանի եւ Թուրքիայի միջեւ չկան դիվանագիտական հարաբերություններ՝ թուրքական կողմից ներկայացվող նախապայամանների պատճառով։ Մասնավորապես, Թուրքիան պահանջում է Հայաստանից հրաժարվել Առաջին համաշխարհային պատերազմի տարիներին Օսմանյան կայսրությունում իրագործված Հայոց ցեղասպանության միջազգային ճանաչման գործընթացից, երբ սրի է քաշվել ավելի քան 1,5 մլն. հայ։ Բացի դրանից, Թուրքիան զբաղեցնում է ադրբեջանամետ դիրք՝ ղարաբաղյան հակամարտության կարգավորման հարցում։ Հայ-թուրքական սահմանը փակ է 1993 թ.-ից՝ պաշտոնական Անկարայի նախաձեռնությամբ։-0-


text: Այնշտայնի դաշտի հավասարումներ Այնշտայնի դաշտի հավասարումներ (նաեւ Այնշտայնի հավասարումներ), տասը հավասարումներից կազմված համակարգ Ալբերտ Այնշտայնի հարաբերականության ընդհանուր տեսությունում, որը նկարագրում է գրավիտացիայի հիմնարար փոխազդեցությունը որպես էներգիայով եւ նյութով կորացած տարածաժամանակի արդյունք[1]։ Առաջին անհամ հրապարակել է Այնշտայնը 1915 թվականին[2], որպես թենզորական հավասարում, լոկալ լոկալ էներգիայով եւ իմպուլսով տարածաժամանակի (արտահայտվում է էներգիայի-իմպուլսի թենզորով) կորության համար (արտահայտվում է Այնշտայնի թենզորով)[3]։ Ինչպես էլեկտրամագնիսական դաշտերը սահմանվում են էլեկտրական լիցքը եւ հոսանքը Մաքսվելի հավասարումներում կիրառելով, Այնշտայնի դաշտի հավասարումները օգտագործվում են տարածաժամանակի երկրաչափությունը սահմանելու համար, որը զանգված-էներգիայի եւ գծային իմպուլսի առկայության արդյունք է, այսինքն՝ դրանք սահմանում են տարածաժամանակի մետրիկան տարածաժամանակում էներգիա-իմպուլսի տրված տեղաբաշխման համար։ Այս եղանակով մետրիկ թենզորի եւ Այնշտայնի թենզորի միջեւ կապը թույլ է տալիս Այնշտայնի դաշտի հավասարումները գրել որպես ոչ գծային մասնակի դիֆերենցիալ հավասարումների համակարգ։ Այնշտայնի դաշտի հավասարումների լուծումները մետրիկ թենզորի բաղադրիչներ են։ Մասնիկների եւ ճառագայթման իներցիալ հետագծերը (գեոդեզիկ գծերը) արդյունարար երկրաչափությունում այնուհետեւ հաշվարկվում են գեոդեզիկ հավասարումներն օգտագործելով։ Ենթարկվելով լոկալ էներգիա-իմպուլսի պահպանմանը՝ Այնշտայնի դաշտի հավասարումները կրճատվում են՝ վերածվելով նյուտոնյան գրավիտացիային, որտեղ գրավիտացիոն դաշտի արագությունները շատ ավելիփոքր են լույսի արագությունից[4]։ Այնշտայնի դաշտի հավասարումների ճշգրիտ լուծումները կարելի է գտնել միայն պարզեցնող ենթադրությունների դեպքում, ինչպես օրինակ տարածաժամանակի սիմետրիան է։ Ճշգրիտ լուծումների որոշ դասեր ավելի շատ են ուսումնասիրվում, քանի որ դրանք մոդելավորում են բազմաթիվ գրավիտացիոն երեւույթներ, ինչպես պտտվող սեւ խոռոչներն են եւ ընդարձակվող տիեզերքը։ Հետագա պարզեցումները ստացվում են՝ իրական տարածաժամանակը մոտարկելով որպես փոքր շեղումներով հարթ տարածաժամանակ, ինչը հանգում է գծայնացված դաշտի հավասարումներին։ Այս հավասարումները հաճախ օգտագործվում են ուսումնասիրելու համար այնպիսի երեւույթներ, ինչպիսին գրավիտացիոն ալիքներն են։ Բովանդակություն - 1 Մաթեմատիկական տեսքը - 2 Կոսմոլոգիական հաստատուն - 3 Հատկություններ - 4 Վակուումի դաշտի հավասարումներ - 5 Այնշտայն-Մաքսվելի հավասարումներ - 6 Լուծումներ - 7 Գծայնացված Այնշտայնի դաշտի հավասարումներ - 8 Պոլինոմիալ ձեւ - 9 Ծանոթագրություններ Մաթեմատիկական տեսքը[խմբագրել | խմբագրել կոդը] Այնշտայնի դաշտի հավասարումները կարելի է գրել հետեւյալ տեսքով՝[1] որտեղ -ը Ռիչիի կորության թենզորն է, -ն՝ մետրիկ թենզորը, -ն՝ կոսմոլոգիական հաստատունը, -ն՝ նյուտոնյան գրավիտացիոն հաստատունը, -ն՝ լույսի արագությունը վակուումում, -ը՝ սկալյար կորությունը, -ն՝ էներգիա-իմպուլսի թենզորը։ Այնշտայնի դաշտի հավասարումները թենզորական հավասարումներ են, որոնք առնչվում են սիմետրիկ 4×4 թենզորների համակարգին։ Յուրաքանչյուր թենզոր ունի 10 անկախ բաղադրիչ։ Բիանկիի նույնությունները անկախ հավասարումների թիվը կրճատում են՝ reduce the number 10-ից 6 դարձնելով, թողնելով չորս ազատության աստիճաններով տրամաչափավորված մետրիկան, ինչը համապատասխանում է կոորդինատական համակարգ ընտրելու ազատությանը։ Չնայած Այնշտայնի դաշտի հավասարումները սկզբնապես ձեւակերպվել են քառաչափ տեսության շրջանակներում, որոշ տեսություններ դրանք ընդհանրացնում են n չափումների համար։ Հարաբերականության ընդհանուր տեսության շրջանակներից դուրս գտնվող հավասարումները եւս համարվում են Այնշտայնի դաշտի հավասարումներ։ Վակուումային դաշտի հավասարումները (ստացվում են, երբ T-ն նույնաբար զրո է) սահմանում են Այնշտայնի բազմաձեւություններ։ Չնայած հավասարումների պարզ տեսքին, դրանք իրականում ահագին բարդ են։ Despite the simple appearance of the equations they are actually quite complicated. Էներգիա-իմպուլսի թենզորի տեսքով նյութի եւ էներգիայի տրված բաշխումով դաշտի հավասարումները ընկալվում են որպես հավասարումներ մետրիկ թենզորի համար, քանի որ եւ՛ Ռիչիի թենզորը, եւ՛ սկալյար կորությունը բարձ ոչ գծային կախվածությւոն ունեն մետրիկայից։ Լրիվ գրված տեսքով դաշտի հավասարումները 10 ոչ գծային կապված հիպերբոլական էլիպտիկ մասնակի դիֆերենցիալ հավասարումներ են։ Այնշտայնի դաշտի հավասարումները ավելի կոմպակտ կարող ենք գրել՝ սահմանելով Այնշտայնի թենզորը՝ որը համաչափ երկրորդ ռանգի թենզոր է եւ ֆունկցիա է չափականությունից։ Այդ դեպքում դաշտի հավասարումները կարելի է գրել որպես - ։ Կիրառելով երկրաչափականացված միավորների համակարգ, որտեղ G = c = 1, սա կարող ենք գրել որպես - ։ Ձախ մասի արտահայտությունը ներկայացնում է տարածաժամանակի կորությունը՝ ինչպես սահմանված է չափականությամբ, աջ մասի արտահայտությունը ներկայացնում է տարածաժամանակում պարունակված նյութը եւ էներգիան։ Այս դեպքում Այնշտայնի դաշտի հավասարումները կարելի է ներկայացնել որպես հավասարումների համակարգ, որոնք թելադրում են, թե ինչպես են նյութը եւ էներգիան սահմանում ըարածաժամանակի կորությունը։ Այս հավասարումները գեոդեզիկ հավասարման[5] հետ, որը որոշում է, թե ինչպես է ազատ ակնում կատարող նյութը արժվում տարածաժամանակում, տալիս են հարաբերականության ընդհանուր տեսության մաթեմատիկական ձեւակերպումը։ Նշանների կանոնը[խմբագրել | խմբագրել կոդը] Այնշտայնի հավասարման վերը բերված տեսքը սահմանվել են Մինսերը, Թորնը եւ Ուիլլերը[6]։ Այս հեղինակները վերլուծում են նշանի վերաբերյալ առկա բոլոր պայմանավորվածությունները եւ դասակարգում են ըստ հետեւյալ երեք նշանների (S1, S2, S3). - ։ Երրորդ նշանը կապված է Ռիչիի թենզորի ընտրության պայմանավորվածության հետ. - ։ Այս սահմանումներով Միսները, Թորնը եւ Ուիլլերը դրանք դասակարգում են որպես , մինչդեռ Վայնբերգը (1972)[7] նշում է , Փիբլսը (1980) Էվստատիուն (1990)՝ , Մինչդեռ Փիքոքը, (1994), Ռինդլերը (1977), Աթվաթրը(1974)՝ ։ Ռիչիի թենզորի սահմանման համար հեղինակները, ներառյալ Այնշտայնը, տարբեր նշաններ են կիրառել, ինչի արդյունքում աջ մասի հաստատունը նշանը բացասական է. - ։ Այս երկու տարբերակներում էլ կոսմոլոգիական անդամի նշանը կփոխվի, եթե +−−− մետրիկական նշանային պայմանավորվածությունը կիրառվի, ոչ թե MTW −+++ մետրիկական նշանային պայմանավորվածությունը, որն էլ օգտագործվել է վերեւում։ Համարժեք ձեւակերպումներ[խմբագրել | խմբագրել կոդը] Այնշտայնի հավասարումների երկու մասերից չափականության նկատմամբ ձեւափոխություն անելով կարելի է ստանալ որտեղ -ն տարածաժամանակի չափականությունն է։ Այս արտահայտությունը կարելի է գրել որպես - ։ Ավելացնելով բազմապատիկչը, կստանանք՝ - ։ Օրինակ, չափականությամբ այն կրճատվում է, դառնալով - ։ Կոսմոլոգիական հաստատուն[խմբագրել | խմբագրել կոդը] Քանի որ -ն հաստատուն է, էներգիայի պահպանման օրենքը մնում է անփոփոխ։ Այնշտայնը կոսմոլոգիական հաստատունի անդամն ավելացնում է՝ պահպանելու համար ստատիկ տիեզերքը։ Սակայն հաջողության չի հասնում, քանի որ. - այս տեսությամբ նկարագրվող տիեզերքը կայուն չէ, - Էդվին Հաբլի դիտումները հաստատեցին, որ մեր տիեզերքը ընդարձակվում է։ Այսպիսով Այնշտայնը հրաժարվեց -ից՝ այն անվանելով «իր կյանքի ամենամեծ սխալը»[8]։ Անկախ կոսմոլոգիական հաստատունը հավասարումներում ներառելու Այնշտայնի Einstein's մոտիվացիայից, ոչինչ չի խանգարում այն հավասարումներում ներառելուն։ Բազում տարիներ կոսմոլոգիական հաստատունը համարյա ամենուր էր համարվում։ universally considered to be 0. Սակայն կատարելագործված վերջին աստղագիտական տեխնոլոգիաները ցույց տվեցին, որ -ն պետք է դրական արժեք ունենա՝ արագացող տիեզերքը բացատրելու համար[9][10]։ Այնշտայնը կոսմոլոգիական հաստատունը մտածել էր որպես անկախ պարամետր, սակայն դաշտի հավասարումների այդ անդամը կարելի է հանրահաշվորեն տեղափոխել մյուս կողմ՝ գրելով որպես էներգիա-իմպուլսի թենզորի մաս. - ։ Արդյունք հանդիսացող վակուումի էներգիան հաստատուն է եւ տրվում է Առնչությամբ։ Հետեւաբար կոսմոլոգիական հաստատունի առկայությունը համարժեք է ոչ զրոյական վակուումային էներգիայի գոյությանը։ Այսպիսով «կոսմոլոգիական հաստատուն» եւ «վակուումի էներգիա» տերմինները այժմ հարաբերականության ընդհանուր տեսության մեջ փոխարինում են միմյանց։ Հատկություններ[խմբագրել | խմբագրել կոդը] Էներգիայի եւ իմպուլսի պահպանում[խմբագրել | խմբագրել կոդը] Հարաբերականության ընդհանուր տեսության համապատասխանությունը էներգիայի եւ իմպուլսի լոկալ պահպանմանն արտահայտվում է որպես - ։ - Լոկալ էներգիա-իմպուլսի պահպանման արտածումը Համաձայն դիֆերենցիալ Բիանկիի նույնությանը, ունենալով -ն եւ կիրառելով այն փաստը, որ մետրիկ թենզորը կովարիանտ հաստատուն է, այսինքն , Ռիմանի թենզորի հակասիմետրիան թույլ է տալիս վերեւի արտահայտության երկրորդ անդամը գրել հետեւյալ տեսքով՝ որը համարժեք է որտեղ օգտագործեցինք Ռիչիի թենզորը։ Կրկին, համաձայն մետրիկ ֆունկցիայի՝ ստանում ենք Ռիչիի կորության թենզորի եւ սկայլար կորության սահմանումները ցույց են տալիս, որ ինչը կարելի է գրել որպես Վերջապես ըստ -ի կունենանք որը փակագծերիանդամի սիմետրիայից եւ Այնշտայնի թենզորի սահմանումից կտա Կիրառելով ԱՅնշտայնի դաշտի հավասարումները, կունենանք ինչն արտահայտում է իմպոիլս-էներգիայի լոկալ պահպանումը։ Այս պահպանման օրենքը ֆիզիկական պահանջ է։ Իր դաշտի հավասարումներով Այնշտայնը ցույց տվեց, որ հարաբերականության ընդհանուր տեսությունը համադրելի է էներգիայի պահպանման պայմանի հետ։ Ոչ գծայնություն[խմբագրել | խմբագրել կոդը] Այնշտայնի դաշտի հավասարումների ոչ գծայնությունը հարաբերականության ընդհանուր տեսությունը տարբերակում է շատ այլ հիմնարար ֆիզիկական տեսություններից։ Օրինակ, էլեկտրամագնիսականության Մաքսվելի հավասարումները գծային են (այսինքն՝ երկու լուծումների գումարը նույնպես լուծում է) էլեկտրական եւ մագնիսական դաշտերում եւ լիցքի ու հոսանքի բաշխման մեջ։ Մի այլ օրինակ է Շրյոդինգերի հավասարումը քվանտային մեխանիկայում, որը գծային է ալիքային ֆունկցիայում։ Համապատասխանության սկզբունք[խմբագրել | խմբագրել կոդը] Դաշտի հավասարումները բերվում են նյուտոնյան գրավիտացիայի օրենքին թույլ դաշտերի եւ դանդաղ շարժումների մոտարկման դեպքում։ Փաստորեն դաշտի հավասարումներում ի հայտ եկած G-ն նախանշված է այս երկու մոտարկումները կատարելու համար։ - Նյուտոնյան գրավիտացիայի օրենքի արտածումը Նյուտոնյան գրավիտացիան կարելի է գրել որպես (որը գրավիտացիոն պոտենցիալն է ջոուլ-կիլոգրամներով) սկալյար դաշտի տեսություն որտեղ -ն զանգվածի խտությունն է։ Ազատ անկում կատարող մասնիկի հետագիծը բավարարում է հավասարմանը։ Թենզորական տեսքով սա կգրվի որպես - ։ Հարաբերականության ընդհանուր տեսությունում այս հավասարումները որոշ K հաստատունով եւ գեոդեզիկ հավասարումներով փոխարինվում են դաշտի հավասարումներով - ։ - ։ Տեսնելու համար, թե ինչպես է վերջինը վերածվում առաջինի, ենթադրում ենք, որ փորձնական մասնիկի արագությունը մոտավորապես զրո է այսպիսով եւ որ մետրիկը եւ նրա ածանցյալները մոտավորապես ստատիկ են Մինկովսկու մետրիկայից շեղման քառակուսիները աննշան էն։ Այս պարզ ենթադրությունները կիրառելով գեոդեզիկ հավասարման տարածական անդամների նկատմամբ, կունենանք որտեղ -ի երկու գործակիցները կրճատվել են։ Դա կրճատվում է մինչեւ նյուտոնյան մասին, տալով - ։ Մեր ենթադրությամբ α=i եւ ժամանակը (0) պետք է զրո լինի։ Ուստի սա պարզեցվում է՝ դառնալով ինչը բավարարվում է, եթե - ։ Դառնալով Այնշտայնի հավասարումներին, անհրաժեշտություն կա միայն, որ ժամանակ-ժամանակ բաղադրիչը փոքր արագության եւ ստատիկ դաշտի ենթադրությունները նշանակում են, որ Այսպիսով եւ Ռիչիի թենզորի սահմանումից Պարզեցնող ենթադրությունների շնորհիվ Γ-ի քառակուսին վերանում է ժամանակի ածանցյալների հետ Միավորելով վերեւի հավասարումները՝ կունենանք որը կրճատվում է նյուտոնյան դաշտի հավասարումների, եթե որը տեղի կունենա, եթե Վակուումի դաշտի հավասարումներ[խմբագրել | խմբագրել կոդը] Եթե քննարկվող տիրույթում էներգիա-իմպուլսի թենզորը զրո է, ապա դաշտի հավասարումները ներկայացվում են որպես վակուումի դաշտի հավասարումներ։ տեղադրելով ՝ դրանք կարելի է գրել որպես - ։ Ոչ զրոյական կոսմոլոգիական հաստատունի դեպքում այս հավասարումները դառնում են - ։ Վակուումի դաշտի հավասարումների լուծումները կոչվում են նաեւ Այնշտայնի վակուում։ Հարթ Մինկովսկու տարածությունը վակուումային լուծման պարզագույն օրինակ է։ Ոչ տրիվիալ օրինակներ են Շվարցշիլդի լուծումը եւ Քերի լուծումը։ վերացող Ռիչիի թենզորով բազմաձեւությունները ներկայանում են որպես Ռիչիի հարթ բազմաձեւություններ։ Դրանք Ռիչիի թենզորով բազմաձեւություններ են, որոնք ուղիղ համեմատական են մետրիկային՝ ինչպես Այնշտայնի բազմաձեւությունները։ Այնշտայն-Մաքսվելի հավասարումներ[խմբագրել | խմբագրել կոդը] ապա Այնշտայնի դաշտի հավասարումները կոչվում են Այնշտայն-Մաքսվելի հավասարումներ (Λ կոսմոլոգիական հաստատունով, որն ըստ պայմանավորվածության ընտրվում է զրո). - ։ Ազատ տարածությունում թույլ են տրվում նաեւ Մաքսվելի կովարիանտ հավասարումները՝ որտեղ կետ-ստորակետով նշանակված է կովարիանտ ածանցյալը,իսկ փակագծերով՝ հակասիմետրիկացումը։ Առաջին հավասարումը պնդում է, որ F 2-ձեւի 4-դիվերգենցիան զրո է, իսկ երկրորդը՝ որ դիֆերենցիալ ձեւը զրո է։ Վերջինից եւ Պուանկարեի լեմմայից հետեւում է, որ կոորդինատների կորագիծ համակարգու Aα էլեկտրամագնիսական դաշտի պոտենցիալը հնարավոր է ներկայացնել որպես որտեղ ստորակետով նշանակված է մասնակի ածանցյալը։ Սա հաճախ համարժեք է Մաքսվելի կովարիանտ հավասարմանը, որից այն արտածվել է[11] However, there are global solutions of the equation which may lack a globally defined potential.[12]։ Լուծումներ[խմբագրել | խմբագրել կոդը] Այնշտայնի դաշտի հավասարումների լուծումները տարածաժամանակի մետրիկներ։ Այս մետրիկները նկարագրում են տարածաժամանակի կառուցվածքը՝ ներառյալ օբյեկտների իներցիալ շարժումը տարածաժամանակում։ Քանի որ դաշտի հավասարումները ոչ գծային են, դրանք միշտ չեն կարող ամբողջությամբ լուծվել (այսինքն՝ առանց մոտարկումներ անելու)։ Օրինակ, գոյություն չունի հայտնի լրիվ լուծում երկու զանգվածեղ մարմիններ պարունակող տարածաժամանակի համար (որը, օրինակ, կրկնակի աստղային համակարգի տեսական մոդելն է)։ Սակայն մոտարկումները հիմնականում արվում են այս դեպքերի համար։ Դրանք սովորաբար կոչվում են հետնյուտոնյան մոտարկումներ։ Սակայն կան նաեւ բազմաթիվ դեպքեր, երբ դաշտի հավասարումը լուծվում է ամբողջությամբ։ Դրանք կոչվում են ճշգրիտ լուծումներ[13]։ Այնշտայնի դաշտի հավասարման նոր լուծումներ կարող ենք հայտնաբերել օրթոնորմավորված հենանիշների (orthonormal frame) մեթոդով, որն առաջին անգամ առաջարկել են Էլիսը եւ ՄաքՔալունը[14]։ Այս մոտեցմամբ Այնշտայնի դաշտի հավասարումները կրճատվում են կապված ոչ գծային սովորական դիֆերենցիալ հավասարումների համակարգի։ Ինչպես քննարկում են Հսուն եւ Ուենռայթը[15], դաշտի հավասարումների ինքնանման (self-similar) լուծումները արդյունարար դինամիկական համակարգերի ֆիքսված կետեր են։ Այս մեթոդների կիրառությամբ նոր լուծումներ է հայտնաբերել Լըբլանկը[16] եւ Կոհլին ու Հասլամը[17]։ Գծայնացված Այնշտայնի դաշտի հավասարումներ[խմբագրել | խմբագրել կոդը] Դաշտի հավասարումների ոչ գծային լինելը դժվարացնում է դրանց ճշգրիտ լուծումը գտնելը։ Լուծելու ճանապարհ է որեւէ մոտարկում անելը, այն է՝ գրավիտացնող նյութի աղբյուրներից հեռու գրավիտացիոն դաշտը շատ թույլ է եւ տարածաժամանակը մոտարկվում է Մինկովսկու տարածության։ Մետրիկան գրվում է որպես Մինկովսկու մետրիկայի եւ Մինկովսկու մետրիկայից իսկական մետրիկայի շեղումը ներկայացնող անդամի գումարի տեսքով։ Շեղման քառակուսային եւ ավելի բարձր աստիճաններով անդամներն անտեսվում են։ Այս գծայնացումը կարող է կիրառվել գրավիտացիոն ճառագայթման երեւույթը հայտնաբերելու համար։ Պոլինոմիալ ձեւ[խմբագրել | խմբագրել կոդը] Կարող ենք կարծել, որ դաշտի հավաասարումները ոչ պոլինոմիալ են, քանի որ պարունակում են մետրիկ թենզորի հակադարձը։ Մետրիկի դետերմինանտը 4 չափողականությամբ կարելի է գրել օգտագործելով Լեւի-Չիվիտի սիմվոլը՝ մետրիկայի հակադարձը 4 չափականությամբ կարելի է գրել որպես Տեղադրենք մետրիկայի հակադարձի այս սահմանումը հավասարումներում, այնուհետեւ բազմապատկենք երկու կողմերը (g)-ով, մինչեւ մետրիկ թենզորի եւ նրա առաջին եւ երկրորդ ածանցյալների պոլինոմիալ հավասարումներում հայտարարը վերանա։ Դաշտի համապասատխան վերասահմանումների դեպքում կարելի է պոլինոմիալ տեսքով գրել նաեւ հավասարումների ածանցյալները[18]։ Ծանոթագրություններ[խմբագրել | խմբագրել կոդը] - Einstein Albert (1916)։ «The Foundation of the General Theory of Relativity» (PDF)։ Annalen der Physik 354 (7): 769։ Bibcode:1916AnP...354..769E։ doi:10.1002/andp.19163540702։ Արխիվացված օրիգինալից-ից 2012-02-06-ին - Einstein Albert (նոյեմբերի 25, 1915)։ «Die Feldgleichungen der Gravitation»։ Sitzungsberichte der Preussischen Akademie der Wissenschaften zu Berlin: 844–847։ Վերցված է 2006-09-12 - Misner, Charles W.; Thorne, Kip S.; Wheeler, John Archibald (1973). Gravitation. San Francisco: W. H. Freeman. ISBN 978-0-7167-0344-0.Կաղապար:Inconsistent citations Chapter 34, p. 916. - Carroll, Sean (2004). Spacetime and Geometry – An Introduction to General Relativity. էջեր 151–159. ISBN 0-8053-8732-3. - Weinberg, Steven (1993). Dreams of a Final Theory: the search for the fundamental laws of nature. Vintage Press. էջեր 107, 233. ISBN 0-09-922391-0. - Misner, Thorne & Wheeler 1973 - Weinberg 1972 - Gamow, George (ապրիլի 28, 1970). My World Line : An Informal Autobiography. Viking Adult. ISBN 0-670-50376-2. http://www.jb.man.ac.uk/~jpl/cosmo/blunder.html։ Վերցված է 2007-03-14. - Wahl Nicolle (2005-11-22)։ «Was Einstein's 'biggest blunder' a stellar success?»։ Արխիվացված օրիգինալից-ից 2007-03-07-ին։ Վերցված է 2007-03-14 - Turner Michael S. (May 2001)։ «Making Sense of the New Cosmology»։ Int.J.Mod.Phys. A17S1 17: 180–196։ arXiv:astro-ph/0202008։ Bibcode:2002IJMPA..17S.180T։ doi:10.1142/S0217751X02013113 - Brown, Harvey (2005). Physical Relativity. Oxford University Press. էջ 164. ISBN 978-0-19-927583-0. https://books.google.am/?id=T6IVyWiPQksC&pg=PA164&dq=Maxwell+and+potential+and+%22generally+covariant%22. - Trautman Andrzej (1977)։ «Solutions of the Maxwell and Yang-Mills equations associated with hopf fibrings»։ International Journal of Theoretical Physics 16 (9): 561–565։ Bibcode:1977IJTP...16..561T։ doi:10.1007/BF01811088. - Stephani, Hans; D. Kramer; M. MacCallum; C. Hoenselaers; E. Herlt (2003). Exact Solutions of Einstein's Field Equations. Cambridge University Press. ISBN 0-521-46136-7. - Ellis, GFR and MacCallum, M, "A class of homogeneous cosmological models", Comm. Math. Phys. Volume 12, Number 2 (1969), 108-141. - Hsu, L and Wainwright, J, "Self-similar spatially homogeneous cosmologies: orthogonal perfect fluid and vacuum solutions", Class. Quantum Grav. 3 (1986) 1105-1124" - LeBlanc, V.G, "Asymptotic states of magnetic Bianchi I cosmologies", 1997 Class. Quantum Grav. 14 2281 - Kohli, Ikjyot Singh and Haslam, Michael C, "Dynamical systems approach to a Bianchi type I viscous magnetohydrodynamic model", Phys. Rev. D 88, 063518 (2013) - Einstein's Field Equations in Polynomial Form|http://arxiv.org/pdf/gr-qc/0507026.pdf


text: Նկարագրություն Բարի գալուստ video chat Mahoning կոմսություն Meet խորամանկել մարդկանց այսօր աշխարհի մասին. Totally ազատ video chat Mahoning կոմսություն, որը դուք կարող եք անել հետեւյալ բաները: - Խոսել առանց ծախսերի հետ բոլոր տեսակի մարդկանց. Ինչպես ճշտել այն պետք է գնալ «Պարամետրեր». - Խոսեք վեբկամերան է «Խցիկի» ռեժիմում. - Ունեն զվարճալի, թեեւ դուք սեղմեք 'Հաջորդ' ստանալ մեկին հետաքրքիր. - Ունեն զրույց անանուն առանց միկրո եւ ոչ վեբկամերան է «տեքստային» ռեժիմում. - Spy այլ folks վիդեո զրույցները անանուն եթե թույլատրվում. - Շնորհիվ video chat Mahoning կոմսություն, դուք կարող եք հանդիպել զվարճալի ընկերներ ամբողջ աշխարհից. - Եթե դուք չեք ցանկանում, որ spied փոխել այն »կայանքներով». Խումբը մամուլի «F2» կամ սեղմեք 'սկսել,


text: Google ընկերությունը թողարկեց Chrome Remote Desktop բջջային հավելվածը, որը թույլ է տալիս iOS համակարգի միջոցով հեռակառավարել Mac եւ PC համակարգիչները։ Նշեմ, որ Chrome Remote Desktop հավելվածը պետք է տեղադրել ինչպես բջջային սարքի վրա, այնպես էլ համակարգչի վրա։ Ծրագրի համակարգչային տարբերակն անհրաժեշտ է տեղադրել Google Chrome ինտերնետ դիտարկչի վրա՝ որպես սովորական հավելված։


text: Հայ ազգային կոնգրեսի (ՀԱԿ) եւ Սոցիալ-դեմոկրատ Հնչակյան կուսակցության (ՍԴՀԿ) կենտրոնական վարչության անդամ Վահան Շիրխանյանը համաձայն չէ Հայաստանի առաջին նախագահ Լեւոն Տեր-Պետրոսյանի վերջին ելույթում հնչեցրած այն մտքերի հետ, որ «հայդատականությունը» ոչ մի կապ չունի երկրի իրական շահերի հետ եւ որ «ոչ մի թիզ հող» կարգախոսը ի վերջո կհանգեցնի ազգային աղետի։ Ուրբաթ օրը «Ազատություն» ռադիոկայանի հետ զրույցում Շիրխանյանը հայտարարեց, որ մինչեւ Թուրքիայի հետ հարաբերությունների հաստատումը Անկարան պետք է ճանաչի Հայոց ցեղասպանության փաստը եւ սկսի փոխհատուցումներ տալ Հայաստանին։ Պատասխանելով «Ազատություն» ռադիոկայանի հարցին, Շիրխանյանը վստահեցրեց, որ չնայած ի հայտ եկող գաղափարական հակասություններին, Սոցիալ-դեմոկրատ հնչակյան կուսակցությունը շարունակելու է իր սոցիալ-դեմոկրատական, ինչպես նաեւ ազգային, ավադական, հայդատական ուղղությամբ իր քարոզչությունը։ «Դա ոչ մի կերպ չի խաթարելու Կոնգրեսի աշխատանքները», - ասաց Շիրխանյանը՝ հավելելով. - «Այս կուսակցությունը 123 տարեկան է, եւ 1 քննադատությամբ մենք չունենք ոչ մի հնարավորություն վերանայել մեր ծրագիրը, գաղափարախոսությունը, եւ ոչ ոք դրան չի գնա»։ «Ամեն դեպքում», - ըստ Շիրխանյանի, - «ՀԱԿ-ի հիմնական առաքելությունը Հայաստանում սահմանադրական կարգերի վերականգնումն է»։ Հայ ազգային կոնգրեսի մեկ այլ անդամ՝ «Սարդարապատ» շարժման ղեկավարներից Ժիրայր Սեֆիլյանը, ով բազմիցս է հանդես եկել սկզբունքային ազգայնական դիրքորոշումներով, ասաց, որ առայժմ հարցերի չի պատասխանելու, սակայն տեղեկացրեց, որ Տեր-Պետրոսյանի արտահայտած դիրքորոշումները քննարկվելու են «Սարդարապատ» շարժման ակտիվի՝ առաջիկայում կազմակերպվելիք նիստում։


text: Վարչապետ Հովիկ Աբրահամյանն այսօր հայտարարեց, որ Ռուսաստանի կառավարության ղեկավար Դմիտրի Մեդվեդեւի` սեպտեմբերի սկզբին Հայաստան նախատեսված այցը Եվրասիական տնտեսական միության (ԵՏՄ) անդամ երկրների վարչապետների արտագնա նիստի շրջանակներում, չի կայանա: Ավելի վաղ, հիշեցնենք, Աբրահամյանն ասել էր, թե նախնական պայմանավորվածություն կա, թե սեպտեմբերի 8-9-ին Մեդվեդեւն այցելելու է Երեւան։ Այժմ, սակայն, պարզվում է քննարկվելիք հարցերը տեղափոխվել են ավելի բարձր մակարդակ: «Պայմանավորվածություն կար, որ վարչապետներն այցելեին Հայաստան եւ այդ գործառույթն իրականացնեինք: Հիմա տեղափոխվել է նախագահների դաշտ, եւ իրենք հոկտեմբերի 10-ին, ինչպես բոլորդ գիտեք, Նազարբաեւը հայտարարել է, պատրաստվում են նախագահների նիստին», - այսօր ասաց Աբրահամյանը։ Նույն Նազարբաեւը, մինչդեռ, ընդամենը երեկ սպառնացել էր, թե Ղազախստանը երբեք չի լինի այն միության կազմում, որտեղ կվտանգվի իրենց անկախությունը: Հայտարարությունից ժամեր անց՝ այսօր արդեն, Ռուսաստանի նախագահը Պետդումայի վավերացմանն է ներկայացրել «Եվրասիական տնտեսական միության մասին» փաստաթուղթը , որն ամիսներ առաջ Աստանայում ստորագրել էին Ռուսաստանի, Բելառուսի ու Ղազախստանի նախագահները։ Թե երբ այդ դաշինքին կանդամակցի Հայաստանը՝ մինչեւ օրս հստակ չէ։ Վարչապետ Հովիկ Աբրահամյանն այսօր անդրադարձել է նաեւ Հայաստանի երկրորդ նախագահ Ռոբերտ Քոչարյանի վերջին հարցազրույցին, որտեղ վերջինս բացասաբար էր խոսել տնտեսության վիճակի եւ հեռանկարների մասին։ «Տնտեսության իրավիճակի լավատեսական գնահատականի համար պատճառներ չեմ տեսնում», - ասել էր երկրորդ նախագահը։ Արձագանքելով այս քննադատությանը՝ Հովիկ Աբրահամյանն այսօր ասել է, թե իր կառավարությանը ժամանակ է պետք հաջողություններ գրանցելու համար». - «Ես տեսնում եմ եւ համոզված եմ ուղղակի, որ հաջողելու է Կառավարությունը։ Եվ ես տեսնում եմ մեր Կառավարության առաջիկա խնդիրը՝ զարգացնել տնտեսությունը, որից կածանցվի ժողովրդի բարեկեցությունը, ապահով կյանքը: Եվ դա ես տեսնում եմ, բոլորը հասկանում են, նաեւ երկրորդ նախագահը՝ առավել եւս: Ու դրա համար ժամանակ է պետք, որպեսզի մենք արձանագրենք հաջողություններ։ Նույն այդ ճանապարհը նաեւ անցել ենք մենք երկրորդ նախագահի հետ, եւ ես համոզված եմ, որ մենք ջանք չենք խնայելու, որպեսզի մեր տնտեսությունը զարգացնենք, եւ մեր հայ ժողովուրդը արժանի է ավելի բարեկեցիկ կյանքով ապրելու: Եվ դրա համար մենք, նորից եմ կրկնում՝ ջանք չենք խնայելու, ամեն ինչ անելու ենք, որպեսզի այդ հաջողությունն արձանագրենք»։ Հարցին, թե ի՞նչ է պետք անել գործազրկության աճի դադարեցման եւ աշխատունակ բնակչության արտագաղթը կանխելու համար, Քոչարյանը պատասխանել էր, որ պետք է առաջնահերթություն դարձնել տնտեսության աճն ու աշխատատեղերի ստեղծումը, այլ ոչ թե ամեն գնով բյուջեն լցնելը: Այս առնչությամբ Աբրահամյանը «չարիք» է որակել արտագաղթը՝ նշելով, թե դրա դեմ պայքարելու կամ այդ երեւույթը նվազագույնի հասցնելու համար կարեւոր է զարգացնել տնտեսությունը, որից կածանցվեն աշխատատեղեր. - «Համոզված եմ, որ Կառավարության ամենակարեւոր խնդիրներն են արտագաղթի նվազեցումը եւ աղքատության կրճատումը, եւ մենք դրա համար ենք կոչված եւ ամեն ինչ անելու ենք ապագայում, որպեսզի հասնենք այդ հաջողությանը»:


text: Վարչապետ Կարեն Կարապետյանն ընդունել է «Թումո» ստեղծարար տեխնոլոգիաների կենտրոնի հիմնադիր Սեմ Սիմոնյանին: Զրուցակիցները քննարկել են Բարձրագույն կրթության միջբուհական կենտրոնի ստեղծման ծրագրին առնչվող հարցեր: Կարեն Կարապետյանը կարեւորել է բարձրագույն կրթության համակարգում բարեփոխումների իրականացումը եւ ողջունել պարոն Սիմոնյանի նախաձեռնությունն այդ ոլորտում: Վարչապետն ընդգծել է, որ կառավարությունը պատրաստ է աջակցել ծրագրի իրականացմանը՝ հավելելով, որ այն կնպաստի ոչ միայն կրթության որակի բարձրացմանը, այլ ... «Մասնագիտական կրթության որակի ապահովման ազգային կենտրոն» հիմնադրամի (ՈԱԱԿ) տնօրեն Ռուբեն Թոփչյանը եւ ինստիտուցիոնալ հավատարմագրում ստացած բուհերի պրոռեկտորներն այսօր Կրթության եւ գիտության նախարարությունում հանդիպում ունեցան ԿԳ նախարար Լեւոն Մկրտչյանի հետ: Այսօր լրացավ մեր ժամանակների ամենահաջողակ ձեռնարկատերերից մեկի՝ աշխարհում առաջին սոցիալական կայքի հիմնադիր Մարկ Ցուկերբերգի 32-ամյակը: Այս իրադարձության պատվին «ԷԼԼ»-ը որոշել է հիշատակել այն միլիարդատերերին, ովքեր, ինչպես մեր այսօրվա հոբելյարը, չեն ստացել բարձրագույն կրթություն, սակայն դա նրանց չի խանգարել ձեռք բերել մեծ կարողություն եւ դառնալ մոլորակի ազդեցիկ մարդկանցից: Այս ուսումնական տարվանից սկսած՝ Հայաստանի երիտասարդական հիմնադրամը (ՀԵՀ) ուսումնառության ընթացքում ամբողջությամբ կփոխհատուցի պետական բուհերի առկա ուսուցման համակարգի բակալավրիատի կրթական ծրագրում սովորող, երկու եւ ավելի երեխա ունեցող երիտասարդ ծնողների ուսման վարձը։


text: ԵՐԵՎԱՆ, 25 նոյեմբերի. /Նովոստի–Արմենիա/. ՀՀ ոստիկանությունն ուժեղացրել է հանրապետության փողոցների պարեկությունը Անելիք բանկի բարձրաստիճան աշխատակցի սպանության կապակցությամբ, «Նովոստի–Արմենիա» գործակալությանը տեղեկացրեցին ոստիկանության մամուլի ծառայությունից։ «Միջոցառումներն իրականացվում են նախօրեից եւ կապված են ծանր հանցագործության կատարման հետ։ Սա սովորական ընթացակարգ է», – ասաց ոստիկանության ներկայացուցիչը։ Նա նշեց, որ այս միջոցառումների շրջանակում կանգնեցվում եւ հետախուզվում են ավտոմեքենաները, ավելացվել է ծառայություն իրականացնող ոստիկանների թիվը։ Քրեական գործ է հարուցվել Հայաստանում Անելիք բանկի բարձրաստիճան աշխատակցի սպանության փաստով>> Ավելի վաղ հաղորդվել է, որ Հայաստանի քննչական կոմիտեն քրեական գործ է հարուցել 32–ամյա Հովհաննես Աթանյանի սպանության փաստի կապակցությամբ, ով զբաղեցնում էր բանկի իրավաբանական վարչության պետի պաշտոնը։ –0–


text: Հարբեցատենդ, սպիտակ տենդ, (լատ.՝ delirium tremens), քրոնիկական ալկոհոլամոլության հետեւանքով առաջացած հոգեկան սուր խանգարում։ Նկարագրել են Սատոնը (Sutton) 1913 թվականին եւ Ռայեն (Rayer) 1918 թ.։ Հարբեցատենդը ալկոհոլային ծագում ունեցող հոգեկան խանգարումներից ամենահաճախ հանդիպող ձեւն է։ Հիվանդությանը սովորաբար նախորդում է օրեր, շաբաթներ եւ նույնիսկ ամիսներ տեւող նախանշանային շրջանը, որն արտահայտվում է քնի խանգարմամբ, մղձավանջային երազներով, գլխացավով, դյուրագրգռությամբ, ինքնազգացողության վատացմամբ։ Շատ հիվանդների մոտ վերոհիշյալ երեւույթները հաճախ շփոթում են ալկոհոլային քաղցի հետ։ Սակայն հարբեցատենդը կարող է սկսվել նաեւ սուր ձեւով, գիտակցությունը հանկարծակի մթագնում է, կողմնորոշումը խանգարվում, հանդես են գալիս հատկապես տեսողական վառ ցնորքներ (երեւում են զանազան կենդանիներ, ահռելի գազաններ, սարսավւելի արարածներ, ուրվականներ)։ Միաժամանակ լսում են զանազան ձայներ, մռնչյուններ, իրենց ուղղված սպառնալից ու կշտամբական խոսքեր։ Այս բոլորն ուղեկցվում է զառանցական մտքերով եւ հոգեշարժական գրգռվածությամբ։ Հարբեցատենդը կարող է տեւել մի քանի ժամից մինչեւ մեկ Օր (աբորտիվ ձեւ), 2-7 օր (կլասիկ ձեւ), կամ ավելի երկար (ձգձգվող ձեւ)։ Հիվանդությունը սովորաբար ավարտվում է երկարատեւ ու խոր քնով, հետագայում զարգանում է անձի ասթենիա (հոգեկան ֆունկցիաների հյուծվածություն) ու հիվանդության սուր շրջանի մասնակի անհիշություն։ Հարբեցատենդի կարեւոր ախտանշաններից են լյարդի մեծացումը, ձեռքի մատների բնորոշ դողը, որը կարող է տարածվել նաեւ ստորին վերջույթների, ամբողջ մարմնի ու լեզվի վրա, առատ քրտնարտադրությունը, լեյկոցիտոզն ու էրիթրոցիտների նստման արագության բարձրացումը։ Ինչպես հիվանդության նախանշանային, այնպես էլ բուռն զարգացման շրջանում եւ հետո, ներշնչման միջոցով հիվանդների մոտ կարելի է առաջացնել տեսողական եւ լսողական ցնորքներ։ Բուժումը. օրգանիզմը թունազերծող, ամրապնդող, հոգեշարժական գրգռվածությունը վերացնող ու հանգստացնող դեղամիջոցներ (ամինագին, տիզերցին, հալոպերիդոլ եւ այլ նեյրոլեպտիկներ), որոնց դեղաչափը որոշվում է քնի առաջացման արագությունից ու տեւողությունից ելնելով։ Միաժամանակ նշանակվում են վիտամիններ, սրտային դեղամիջոցներ ու խնամք։ Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից (հ. 6, էջ 302)։


text: Հինգշաբթի օրը կայացած բուռն քննարկումներից հետո, 78 կողմ, 18 դեմ հարաբերակցությամբ Ազգային ժողովը հաստատեց Դավիթ Հարությունյանի հեղինակած որոշման նախագիծը, որի համաձայն, 2008 թվականի մարտի 1-2-ի իրադարձությունները եւ դրանց պատճառներն ուսումնասիրող խորհրդարանական ժամանակավոր հանձնաժողովի զեկույցում տեղ գտած առաջարկների կատարման ընթացքին հետեւելու պատասխանատվությունը կստանձնի Դավիթ Հարությունյանի գլխավորած պետաիրավական հարցերի մշտական հանձնաժողովը։ Անցյալ տարվա հունիսին ձեւավորված «Մարտի 1-ի» ժամանակավոր հանձնաժողովի խնդիրը, ըստ Ազգային ժողովի համապատասխան որոշման, մարտի 1-2-ի իրադարձությունների զոհերի մահվան հանգամանքների ճշտումն էր, ինչպես նաեւ ոստիկանության գործողությունների իրավաչափության եւ համաչափության ուսումնասիրությունը: Հանձնաժողովի 138-էջանոց եզրակացությունը, որը Ազգային ժողովում ներկայացվեց այս տարվա սեպտեմբերին, որեւէ պարզություն չմտցրեց զոհերի մահվան հանգամանքների մեջ, եւ հիմնականում իրավաչափ գնահատեց իրավապահների գործողությունները։ Հանձնաժողովը, սակայն, նաեւ հանդես էր եկել մի շարք բարեփոխումներ կատարելու առաջարկություններով, այդ թվում՝ ապահովել խոսքի ազատության, արդարադատության անկախություն եւ ազատ ցույցեր, երթեր անցկացնելու ազատություն։ «Մարտի 1-ի» հանձնաժողովի առաջարկությունների կատարման ընթացքին հետեւելու պատասխանատվությունը պետաիրավական հանձնաժողովին վստահելու՝ իշխանական խմբակցությունների առաջարկը արժանացավ խորհրդարանական ընդդիմության քննադատությանը։ Ընդդիմադիրները, մասնավորապես, պնդում էին, թե պետաիրավական մշտական հանձնաժողովը մինչ օրս միշտ դրական եզրակացություն է տվել այնպիսի նախագծերի, որոնք հետագայում մարդու իրավունքների, խոսքի ազատության տեսանկյունից բացասական հետեւանքներ են ունեցել։


text: Երեկ մեկնարկել է Հայաստանի արտգործնախարար Էդվարդ Նալբանդյանի պաշտոնական այցելությունը Իտալիա։ Նույն օրը Նալբանդյանը հանդիպումներ է ունեցել այդ երկրի արտգործնախարար Էմմա Բոնինոյի եւ պաշտպանության նախարար Մարիո Մաուրոյի հետ, մասնակցել է Հայաստանի անկախության 22-րդ տարեդարձի կապակցությամբ Իտալիայում Հայաստանի դեսպանության կազմակերպած ընդունելությանը: Իտալիայի արտգործնախարարը հայ գործընկերոջ հետ հանդիպման ժամանակ ասել է, որ իր երկիրը շահագրգռված է Հայաստանի հետ համակողմանի համագործակցության առավել զարգացմամբ եւ պատրաստ է գործուն քայլեր ձեռնարկել այդ ուղղությամբ: Նալբանդյանն ու Բոնինոն բովանդակալից զրույց են ունեցել տարբեր բնագավառներում երկկողմ համագործակցության ընդլայնման ուղիների վերաբերյալ։ Նրանք շեշտել են բարձրաստիճան փոխայցելությունների, քաղաքական երկխոսության խթանման կարեւորությունը, արտգործնախարարությունների միջեւ խորհրդատվությունների անցկացման, միջազգային կազմակերպություններում գործակցության սերտացման կարեւորությունը: Զրուցակիցները նշել են, որ առեւտրատնտեսական համագործակցության ընդլայնման համար առկա է համապատասխան իրավապայմանագրային դաշտ եւ տնտեսական կապերի աշխուժացման միտում: Երկուստեք կարեւորվել է գործարար համաժողովների կազմակերպումը։ Քննարկվել է 2015 թվականին Միլանում կայանալիք համաշխարհային ցուցահանդեսին Հայաստանի մասնակցությունը։ Նալբանդյանն ու Բոնինոն անդրադարձել են Հայաստանի եւ Իտալիայի միջեւ միջխորհրդարանական, ապակենտրոնացված, մշակութային, կրթական եւ գիտական բնագավառներում հաստատված համագործակցությանը։ Քննարկվել են նաեւ Հայաստան - Եվրամիություն հարաբերությունները, Արեւելյան գործընկերության նախաձեռնության շրջանակներում գործակցությունը։ Եվրոպայի խորհրդում Հայաստանի նախագահության համատեքստում մտքեր են փոխանակվել Եվրախորհրդի օրակարգային հարցերի շուրջ։ Էդվարդ Նալբանդյանը ներկայացրել է ղարաբաղյան հիմնախնդրի խաղաղ կարգավորման ուղղությամբ Հայաստանի եւ միջազգային հանրության կողմից գործադրվող ջանքերը։ Հայաստանի եւ Իտալիայի արտաքին քաղաքական գերատեսչությունների ղեկավարները մտքեր են փոխանակել սիրիական ճգնաժամի հանգուցալուծման նպատակով գործադրվող ջանքերի, Իրանի միջուկային ծրագրի շուրջ բանակցային գործընթացի վերաբերյալ։ Իտալիայի պաշտպանության նախարար Մարիո Մաուրոյի հետ Էդվարդ Նալբանդյանի հանդիպման ժամանակ անդրադարձ է կատարվել պաշտպանական ոլորտում հայ - իտալական համագործակցությանը, անցյալ տարի Երեւանում պաշտպանության նախարարությունների միջեւ ստորագրված համապատասխան համաձայնագրից բխող պայմանավորվածությունների կատարման ընթացքին։ Մաուրոն վերահաստատել է իտալական ռազմական ուսումնական հաստատություններում հայ սպաներին վերապատրաստելու իտալական կողմի պատրաստակամությունը։ Բանակցությունների օրակարգում էր նաեւ միջազգային խաղաղապահ գործողություններում հայ - իտալական հնարավոր համագործակցությունը։


text: Եվրոպայի Խորհրդի Խորհրդարանական Վեհաժողովի Հայաստանի հարցով համազեկուցողներ Ջոն Պտեսկոտն ու Աքսել Ֆիշերը մարտի 16-ին հանդիպել են Հայաստանի նախկին նախագահ, ընդդիմադիր Հայ ազգային կոնգրեսի առաջնորդ Լեվոն Տեր-Պետրոսյանի հետ։ Հայ ազգային կոնգրեսը հայտարարություն է տարածել, որ նշված է, որ հանդիպման ընթացքում քննարկվել են «Հայաստանում ժողովրդավարական ազատությունների հաստատման` մասնավորապես քաղբանտարկյալների ազատ արձակման, հավաքների ազատությունների հետ կապված խնդիրներ»: Ըստ հաղորդագրության՝ հատուկ անդրադարձ է եղել Ազատության հրապարակում հանրահավաքներ անցկացնելու անիրավաչափ խոչընդոտների վերացման անհրաժեշտությանը, ինչպես նաեւ մարտիմեկյան սպանությունների բացահայտման հարցերին:


text: Մեզանից յուրաքանչյուրը, իր կյանքի ընթացքում, գոնե մեկ անգամ ընկնում է բարդ, "անելանելի" իրավիճակի մեջ, որի լուծումը գտնում է միայն չարացման կամ էլ այդ իրավիճակի հետ համակերպման մեջ։ Հաշվի առնելով իմ փորձը եւ Ձեր խորհուրդները, ես ստեղծեցի Ձեր խնդրի նկարագրման ունիվերսալ ձեւ։ Հիմա որպեսզի ստանաք խորհրդատվություն, բավարար է անցնել երեք դյուրին քայլերով՝ - Բեռնել "Խնդրի նկարագրման ձեւը" ներքեւում նշված պատկերի վրա սեղմելով՝ - Հանգիստ, առանց շտապելու, միայնակության մեջ, Ձեզ համար համապատասխան ժամանակահատվածում լրացրեք այս ձեւը, մանրամասն նկարագրելով Ձեր զգացողությունները սակայն փորձելով չընկնել մյուս ծայրահեղության մեջ։ - Ուղարկեք արդեն լրացված ձեւը՝ doc ֆորմատով, իմ էլէկտրոնային հասցեին, այն կցելով Ձեր նամակին, ներքեւում նշված պատկերի վրա սեղմելով: Խնդիրները, որոնց բախվում են մարդիք, ունիկալ չեն, շատերին անհանգստացնում է նույն բանը, ինչ որ Ձեզ։ Այդ պատճառով էլ, մինչեւ հարցը ձեւակերպելը խնդրում եմ ուշադրություն դարձնել արդեն գոյություն ունեցող "Խորհրդատվություններ" բաժնին՝ հնարավոր է, որ Ձեր հարցի պատասխանը այնտեղ արդեն լինի։ Այսպես Դուք կխնայեք եւ Ձեր, եւ իմ ժամանակը՝ Դուք անհրաժեշտություն չեք ունենա սպասել, մինչեւ ես պատասխանեմ, իսկ ես նորից չեմ պատասխանի նույն հարցին։ Ուրախ կլինեմ, եթե կարողանամ ինչ-որ բանով թեթեւացնել կամ լուծել Ձեր իրավիճակը։ Շնորհակալ եմ, որ ընտրել եք ինձ, որպես Ձեր անձնական հոգեբան։ Խորհրդատվության լիարժեք գաղտնիությունը երաշխավորվում է։


text: Նկարագրություն Բարի գալուստ Omegle Jeff Davis County Meet խառնում մարդկանց ամբողջ աշխարհում: Omegle Jeff Davis County, որը դուք կարող եք անել հետեւյալ բաները. - Լավագույն այլընտրանք Jeff Davis County. - Chat անվճար է բոլոր տեսակի մարդկանց. հստակեցնել այն պետք է գնալ «Պարամետրեր». - Զրուցեք վեբկամերան է «վիդեո» ռեժիմում. - Have fun, իսկ դուք սեղմեք 'Հաջորդ' գտնել մեկին հետաքրքիր. - Chat անանուն առանց միկրո եւ ոչ վիդեո է «տեքստային» ռեժիմում. - Էջում այլոց վիդեո զրույցները անանուն եթե թույլատրվում. - Հանդիպել funny ընկերները ամբողջ. - Հնարավոր չէ գտնել հետաքրքիր մարդիկ փողոցում. Մուտքագրեք այստեղ եւ սկսում է հանդիպել զվարճալի մարդկանց. - Եթե դուք չեք ցանկանում, որ spied այն փոխել »կայանքներով». Խումբը մամուլի «F2» կամ սեղմեք 'սկսել.